text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
47 Yandibuyisela emnyangweni weNdlu,+ yaye, khangela! kwakukho amanzi+ aphuma phantsi kombutho womnyango weNdlu ngasempuma,+ kuba umngaphambili weNdlu wawungasempuma. Amanzi ke ayesihla evela ngaphantsi, kwicala lasekunene leNdlu, kumzantsi wesibingelelo.
2 Yandizisa ngendlela yesango lasemntla+ yaza yandijikelezisa ngendlela engaphandle eya esangweni elingaphandle elijonge ngasempuma,+ yaye, khangela! kwakuqukuqela amanzi+ evela kwicala lasekunene.
3 Ekuyeni kwendoda ngasempuma inolutya lokulinganisa esandleni sayo,+ yalinganisa iikubhite eziliwaka yaza yandidlulisa emanzini, amanzi ebetha emaqatheni.
4 Kwaye yaqhubeka ilinganisa iwaka ize ke indidlulise emanzini, amanzi ebetha emadolweni.
Yaqhubeka ke ilinganisa iwaka yaye ngoku yandidlulisa—amanzi ebetha esinqeni.
5 Yaqhubeka ke ilinganisa iwaka. Yayingumsinga endandingakwazi ukudlula kuwo, kuba amanzi ayephakamile, amanzi avumela ukudada, umsinga ekungenakudlulwa kuwo.
6 Yathi ke yona kum: “Ukubonile na oku, nyana womntu?”
Yandula ke yandihambisa yaza yandibuyisela eludongeni lomsinga lowo.
7 Ekubuyeni kwam, kaloku, khangela! eludongeni lomsinga kwakukho imithi emininzi kakhulu, kweli cala nakweliya icala.+
8 Yaza yahlabela mgama yathi kum: “La manzi aphuma aye kummandla wasempuma yaye amele ehle aye eArabha.+ Kwaye amele afike elwandle. Akuziswa elwandle,+ namanzi alo+ okunene ayaphiliswa.
9 Kumele kuthi ke wonke umphefumlo ophilayo onyakazelayo,+ kuyo yonke indawo ofika kuyo umsinga omkhulu, ufumane ubomi. Kumele kubekho iintlanzi ezininzi kakhulu, ngenxa yokuba ngokuqinisekileyo aya kufika apha la manzi, yaye amanzi aselwandle aya kuphiliswa,+ kwaye yonk’ into iya kuphila apho ufika khona umsinga.
10 “Kumele kuthi ke okunene kume abalobi ecaleni kwawo ukususela e-Engedi+ ukusa e-En-eglayim. Kuya kubakho indawo yokumisa iminatha erhuqwayo. Ziya kuba ngokohlobo lwazo iintlanzi zabo, njengeentlanzi zoLwandle Olukhulu,+ zininzi kakhulu.
11 “Kukho imigxobhozo yalo, yaye ayiyi kuphiliswa.+ Ngokuqinisekileyo iya kuba mtyuba.+
12 “Nasecaleni komsinga kuya kuphuma, eludongeni lwawo kweli cala nakweliya icala, zonke iintlobo zemithi yokudliwa.+ Amagqabi awo akayi kubuna,+ nesiqhamo sawo asiyi kudliwa siphele.+ Iya kuthwala isiqhamo esitsha ngeenyanga zayo, ngenxa yokuba amanzi awo—aphuma engcweleni kanye.+ Isiqhamo sawo simele sibe sesokudliwa namagqabi awo abe ngawokuphilisa.”+
13 Itsho iNkosi enguMongami uYehova ukuthi: “Nguwo lo ummandla eniya kuzabela wona ube lilifa njengelizwe lezizwe ezilishumi elinesibini zakwaSirayeli, kunye neziqwenga ezibini zomhlaba wakwaYosefu.+
14 Kwaye nimele niwudle ilifa, ngamnye ngokufanayo nomntakwabo, lizwe elo ndaphakamisa isandla sam ndifunga+ ukulinika ookhokho benu;+ yaye eli lizwe limele liwele kuni ngeqashiso libe lilifa.+
15 “Nguwo lo ke umda welizwe kwicala lasemntla, ukususela kuLwandle Olukhulu ngendlela yaseHetelon,+ ukusa eTsedadi,+
16 eHamati,+ eBherota,+ eSibrayim, ephakathi komda waseDamasko+ nomda waseHamati; iHatsere-hatikon, engakumda waseHawuran.+
17 Umda ukusuka elwandle umele ube seHatsare-enon,+ umda waseDamasko—owasemntla ngasemntla, nomda waseHamati.+ Licala lasemntla ke elo.
18 “Necala lasempuma lisusela phakathi kweHawuran+ neDamasko+ naphakathi kweGiliyadi+ nelizwe lakwaSirayeli; iYordan,+ nifanele nilinganise ukususela emdeni ukuya kulwandle lwangasempuma. Licala lasempuma ke elo.
19 “Necala lasemzantsi lingasemzantsi, ukususela kwaTamare+ ukusa emanzini aseMeribhati-kadeshe,+ entlanjeni+ ukusa kuLwandle Olukhulu. Licala lasemzantsi ke elo, ukuya ngaseNegebhi.
20 “Necala lasentshona luLwandle Olukhulu, ukususela emdeni liye ngqo phambili ukuya kungena eHamati.+ Licala lasentshona ke elo.”
21 “Nimele nizahlulele eli lizwe, kwizizwe ezilishumi elinesibini zakwaSirayeli.
22 Nifanele nilabe njengelifa kuni+ nakubaphambukeli abaphambukele kuni,+ abaye bazala oonyana phakathi kwenu. Kuni bamele babe njengenzalelwane phakathi koonyana bakaSirayeli. Kunye nani baya kuwela elifeni ngeqashiso phakathi kwezizwe zakwaSirayeli.+
23 Kweso sizwe aphambukele kuso umphambukeli, nize nimnike ilifa lakhe kuso,” itsho iNkosi enguMongami uYehova.
Yithumele
Yithumele
Hezekile 47
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=47&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D47%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
NGABA YADALWA?
Ubuchule Bokubona Indlela Benkuba-bulongo
UBULONGO busetyenziswa kakhulu yinkuba-bulongo. Iyabutya, kwaye izalele kubo. Xa inkunzi izithandisa kwithokazi ilipha ibhola yabo. Ezi zinambuzane ziyaxhwithana xa zibona ubulongo obutsha. Abaphandi bakhe babona iinkuba-bulongo eziyi-16 000 zigxalathelana ukuya kwimfumba yobulongo bendlovu yaye zabugqiba nje kwisithuba seeyure ezimbini.
Xa zifuna ukuzikhetha kwezinye, ezinye iinkuba-bulongo zenza iibhola zobulongwe zize ziziqengqele kude ukuze zizifihle phantsi komhlaba. Xa iqengqa le bhola, inkuba-bulongo ihamba ngendlela engqalileyo kuba loo nto iyinceda ikhawuleze iphele emehlweni nokuze ibhola yayo ingebiwa zezinye iinkuba-bulongo.
Kodwa ke inkuba-bulongo yenza njani ukuze ingazibhaqi sele ijikeleza ndawonye, ingakumbi ebusuku?
Khawucinge ngoku: Kuphando olwalukhe lwenziwa kwaye kwathiwa inkuba-bulongo incedwa kukukhanya kwelanga nenyanga ngoxa ikwazi ukubuqhuba nakwintsunguzi yobumnyama. Abaphandi baseMzantsi Afrika bafumanise ukuba inkuba-bulongo ayincedwa nje kukukhanyisa kwenkwenkwezi ethile kodwa incedwa yi-galaksi yeenkwenkwezi iyonke. Incwadi ethi Current Biology ithi, “kuyaqala ukubhalwa ngendlela igalaksi yeMilky Way esetyenziswa ngayo zizilwanyana ukuze zikhanyise.”
Umphandi uMarcus Byrne uthi, “iinkuba-bulongo zibona kakuhle naxa kukhanya luzizi.” Wongeza athi: “Zinako ukunceda uluntu lufunde indlela yokubona phantsi kweemeko ezinzima.” Ngokomzekelo, irobhothi inokwenziwa ikhangele nantoni na kwisakhiwo esidilikileyo kusetyenziswa le ndlela ibona ngayo inkuba-bulongo.
Ucinga ntoni wena? Ngaba Ubuchule Bokubona Indlela Benkuba-bulongo babakho ngamabona-ndenzile? Okanye ngaba badalwa?
Ngaba ubusazi?
Iinkuba-bulongo ziwenza uthambe uze uchume umhlaba ibe zisasaza imbewu zize zinciphise nenani leempukane.

robotstxt: allowed

filter: keep


text:
NOVEMBA 26, 2014
EJAPAN
AmaNgqina Anceda Amaxhoba Ezikhukula EHiroshima
E-EBINA, eJapan—Izantyalantyala zemvula eHiroshima zakhokelela kwizikhukula ezabulala abantu abamalunga nabayi-74 ibe abangaphezu kwabayi-1 600 basala bengenandawo zokuhlala ngentseni yangoAgasti 20, 2014. Iofisi yesebe yamaNgqina kaYehova yaseJapan yanikela ingxelo yokuba awakho amaNgqina aswelekileyo okanye enzakeleyo, nangona kukho amakhaya asibhozo amaNgqina adilikileyo.
Imvula yana ngamandla kangangeeyure ezintathu, nto leyo eyabangela umonakalo omkhulu ibe urhulumente wenza ilungiselelo lokunceda. Iofisi yesebe yamaNgqina kaYehova eJapan yakhawuleza yaseka ikomiti yokunceda yaza yacela amatsha-ntliziyo amaNgqina ukuze ancede ngokucoca. La matsha-ntliziyo anceda ekucoceni lo monakalo aza agcina izinto zendlu ezazisindile.
Iphephandaba lasekuhlaleni iYomiuri Shimbun lathetha ngemizamo eyenziwa ngamaNgqina kaYehova awasindayo kule ntlekele. Eli phephandaba lathi, uKayoko Nakamizo, owayehlala kwisithili saseYagi eAsaminami, washiya eyakhe indlu waza “wahamba enkqonkqoza ekhangela abanye abantu ukuba banjani na.” Ngenxa yoko, uKayoko wakwazi ukunceda ummelwane wakhe nabanye ukuze bemke kule ndawo inezikhukula.
UIchiki Matsunaga, isithethi samaNgqina kaYehova eJapan, uthi: “Siyavelana nabo baye bathwaxwa zizikhukula. Phezu kwayo nje le meko imaxongo, sikulungele ukunceda abanye ibe sithuthuzela abamelwane bethu.”
Fowunela:
UJ. R. Brown, Office of Public Information, tel. +1 718 560 5000
EJapan: UIchiki Matsunaga, tel. +81 46 233 0005


text:
EZISEMATHENI
EOstriya
Utyhilo Litye Lesikhumbuzo LeNgqina LaseAustria Elabulawa NgamaNazi, Usodolophu Sisithethi Esiphambili
UGabriele Votava unikela intetho kukhunjulwa uGerhard Steinacher, iNgqina likaYehova, elabulawa lineminyaka eyi-19 ngenxa yokungavumi ukuxhasa inkonzo yasemkhosini.
AmaNgqina KaYehova Awongwa KwiNkampu Yoxinaniso YaseGusen
NgoAprili 13, 2014, kwatyhilwa ilitye elenzelwe ukukhumbula amaNgqina kaYehova ayi-450 ayebanjwe ngamaNazi kwiinkampu zoxinaniso eziseAustria, iMauthausen neGusen.
IOstriya Yayalelwa Ukuba Ibhatale AmaNgqina KaYehova Ngenxa Yokuwaphatha Kakubi
NgoSeptemba 25, 2012, iNkundla yaseYurophu Elwela Amalungelo Abantu yafikelela kwisigqibo sokuba urhulumente waseOstriya unetyala lokuphatha kakubi amaNgqina kaYehova.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
6 Ityeya+ kaYehova yaba semhlabeni wamaFilisti iinyanga ezisixhenxe.
2 Yaye amaFilisti abiza ababingeleli nabavumisi,+ esithi: “Senze ntoni na ngetyeya kaYehova? Saziseni into esingayindulula ngayo ukuyisa endaweni yayo.”
3 Bathi ke bona: “Ukuba niyayindulula ityeya kaTHIXO kaSirayeli, ningayindululi ngaphandle komnikelo, kuba nifanele ngandlela zonke nibuyisele kuye umnikelo wetyala.+ Kungoko ke eniya kuthi niphiliswe, yaye nimele nazi ukuba kutheni isandla sakhe singayi kusuka nje kuni.”
4 Athi ke wona: “Uyintoni na umnikelo wetyala esifanele siwubuyisele kuye?” Bandula ke bathi: “Ngokwenani leenkosi ezimanyeneyo zamaFilisti, izikhala zegolide ezihlanu namabuzi egolide amahlanu, kuba nina nonke kunye neenkosi zenu ezimanyeneyo+ ninesibetho esifanayo.
5 Nimele nenze imifanekiso yezikhala zenu nemifanekiso yamabuzi enu+ alonakalisayo ilizwe eli, yaye nimele nimnike uzuko+ uTHIXO kaSirayeli. Mhlawumbi uya kusenza khaphukhaphu isandla sakhe asisuse kuni nakuthixo wenu nakwilizwe lenu.+
6 Kutheni na nifanele niyenze ibe lukhuni intliziyo yenu kanye ngokwendlela iYiputa noFaro abayenza yaba lukhuni ngayo intliziyo yabo?+ Akuzange na kamsinya nje akuba Yena eqhubene nabo ngokuqatha+ bona baqalisa ukubandulula, baza bahamba?+
7 Ke kaloku thabathani nize nenze inqwelo entsha,+ neemazi zeenkomo ezimbini ezanyisayo, ekungakhange kubekwe dyokhwe+ kuzo, yaye nimele nizibophe enqwelweni ezo mazi zeenkomo, amathole azo wona niwenze abuyele ekhaya angazilandeli.
8 Nize niyithabathe ityeya kaYehova niyibeke enqwelweni, nempahla yegolide+ enimele niyibuyisele kuye njengomnikelo wetyala+ nifanele niyifake ebhokisini ecaleni layo. Nimele ke niyindulule, ihambe.
9 Nize nikhangele ke: ukuba ithe yenyuka ngendlela eya kummandla wakowayo, eBhete-shemeshe,+ nguye owenze obu bubi bukhulu kuthi; kodwa ukuba akunjalo, simele sazi ukuba asichukunyiswanga sisandla sakhe; sihlelwe nje yingozi.”+
10 Aqalisa ke amadoda ukwenjenjalo. Ngoko athabatha iimazi zeenkomo ezimbini ezanyisayo aza azibophela enqwelweni, amathole azo awavalela ekhaya.
11 Andula ke ayibeka ityeya kaYehova enqwelweni,+ kwanebhokisi namabuzi egolide nemifanekiso yezikhala zabo.
12 Yaye iimazi zeenkomo zaya ngqo phambili ngendlela eya eBhete-shemeshe.+ Zahamba ngohola wendlela omnye, zihamba zinxakama, azizange ziphambukele ngasekunene okanye ngasekhohlo. Lonke elo xesha iinkosi ezimanyeneyo+ zamaFilisti zazihamba emva kwazo ukuya kufikelela kumda waseBhete-shemeshe.
13 Abantu baseBhete-shemeshe babevuna isivuno sengqolowa+ entilini. Xa baphakamisa amehlo baza babona iTyeya, baba nemihlali bakuyibona.
14 Yaza inqwelo yafika entsimini kaYoshuwa umBhete-sheme yema apho, apho kwakukho ilitye elikhulu. Baza bayicanda imithi yenqwelo, iimazi zeenkomo+ ezo bazinikela zangumnikelo otshiswayo kuYehova.+
15 AbaLevi+ bayithula ityeya kaYehova nebhokisi eyayikunye nayo, ekwakukho kuyo impahla yegolide, baza bayibeka phezu kwelitye elikhulu. Amadoda aseBhete-shemeshe+ anikela iminikelo etshiswayo, yaye ukususela ngaloo mini aqhubeka esenzela uYehova imibingelelo.
16 Kwaye iinkosi ezintlanu ezimanyeneyo+ zamaFilisti zakubona oko zaza zabuyela e-Ekron ngaloo mini.
17 Zizo ke ezi izikhala zegolide ezabuyiswa ngamaFilisti njengomnikelo wetyala kuYehova:+ esaseAshdode+ sasisinye, esaseGaza+ sasisinye, esaseAshkelon+ sasisinye, esaseGati+ sasisinye, esase-Ekron+ sasisinye.
18 Amabuzi ayengokwenani lazo zonke izixeko zamaFilisti ezizezeenkosi ezimanyeneyo ezintlanu, ukususela kwisixeko esinqatyisiweyo ukusa kwidolophana ekwilizwe elivulekileyo.
Nelitye elikhulu awayibeka phezu kwalo ityeya kaYehova lilingqina kude kube yile mini entsimini kaYoshuwa umBhete-sheme.
19 Waza yena wawabetha amadoda aseBhete-shemeshe,+ ngenxa yokuba ayeyikhangele ityeya kaYehova. Ngoko wabetha phakathi kwabantu amadoda angamashumi asixhenxe—amadoda angamashumi amahlanu amawaka—baza abantu bazila ngenxa yokuba uYehova wayexabele abantu ngokubabulala kakhulu ngogonyamelo.+
20 Ngapha koko, amadoda aseBhete-shemeshe athi: “Ngubani na oya kukwazi ukuma phambi koYehova lo Thixo ungcwele,+ yaye uya kusuka aye kubani na ukumka kwakhe kuthi?”+
21 Ekugqibeleni athumela abathunywa kubemi baseKiriyati-yarim,+ esithi: “AmaFilisti ayibuyisile ityeya kaYehova. Yihlani. Yithabatheleni kuni.”+
Yithumele
Yithumele
1 Samuweli 6
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=9&Chapter=6&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D9%26Chapter%3D6%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
25 Nale yimizekeliso kaSolomon+ eyakhutshelwa ngamadoda kaHezekiya ukumkani wakwaYuda:+
2 Uzuko lukaThixo kukugcina umbandela oyimfihlelo,+ yaye uzuko lookumkani kukugocagoca umbandela.+
3 Ukuphakama kwamazulu+ nobunzulu bomhlaba,+ nentliziyo yookumkani, oko akuphengululeki.+
4 Shenxisa intlenge kwisilivere, kwaye yonke iya kusulungeka.+
5 Mabashenxiswe abangendawo phambi kokumkani,+ ize itrone yakhe imiselwe ngokuqinileyo ngobulungisa.+
6 Musa ukuzibeka ezimbekweni phambi kokumkani,+ yaye musa ukuma endaweni yezikhulu.+
7 Ngokuba kulunge ngakumbi ngaye ukuthi kuwe: “Yiza apha,”+ kunokuba akuthobe phambi kwesidwangube esibonwe ngamehlo akho.+
8 Musa ukungxama ngokuya kuchophela ityala, ukuze kungabuzwa nto ngoko uya kukwenza ekuqoshelisweni kwalo xa idlelane lakho likuthoba.+
9 Gweba ibango lakho kunye nedlelane lakho,+ uze ungalityhili igqugula lomnye;+
10 ukuze angakuhlazisi okuphulaphuleyo yaye ingxelo embi ngawe ingabi nakukhunjulwa.
11 Linjengama-apile egolide kwinto yesilivere ekroliweyo ilizwi elithethwe ngexesha elifanelekileyo.+
12 Licici legolide, nesihombo segolide esikhethekileyo, umohlwayi kwindlebe evayo.+
13 Unjengokuphola kwekhephu+ ngomhla wesivuno umthunywa kwabo bamthumayo, kuba ubuyisela kanye umphefumlo weenkosi zakhe.+
14 Ungamafu anomoya nomoya ongenazantyalantyala zemvula umntu oqhayisa ngesipho sobuxoki.+
15 Ngomonde umphathi uyacengeka, yaye ngolwimi olunobulali unokwaphula ithambo.+
16 Ngaba ufumene ubusi?+ Yidla obukulingeneyo, uze ungathabathi obuninzi kakhulu uze ubuhlanze.+
17 Lunqabise unyawo lwakho kwindlu yedlelane lakho, ukuze lingadikwa nguwe lize likuthiye.
18 Unjengegqudu lokulwa nekrele notolo oluloliweyo umntu ongqina ubugqina bobuxoki ngedlelane lakhe.+
19 Injengezinyo elaphukileyo, nonyawo oluxengaxengayo intembelo kozingqina eliqhophololo ngemini yokubandezeleka.+
20 Okhulula isambatho ngemini yengqele unjengeviniga phezu kwealkali nanjengemvumi yeengoma kwintliziyo edakumbileyo.+
21 Ukuba okuthiyayo ulambile, mnike isonka adle; yaye ukuba unxaniwe, mnike amanzi asele.+
22 Kuba ufumba amalahle phezu kwentloko yakhe,+ yaye uYehova uya kukuvuza.+
23 Umoya ovela emntla uzisa izantyalantyala zemvula ngokungathi kungenimba;+ yaye ulwimi oludiza imfihlelo, bubuso obuqalekisiweyo.+
24 Kulunge ngakumbi ukuhlala phezu kwembombo yophahla kunokuhlala endlwini nomfazi onosukuzwano.+
25 Njengamanzi abandayo emphefumlweni odiniweyo,+ injalo ingxelo elungileyo evela kwilizwe elikude.+
26 Ngumthombo ongcolileyo nequla elonakeleyo olungileyo xa ehexa phambi kongendawo.+
27 Ukudla ubusi obuninzi akulunganga;+ nabantu xa befuna uzuko lwabo, ngaba luzuko?+
28 Unjengesixeko esityhoboziweyo, esingenaludonga, umntu ongenakuwuthintela umoya wakhe.+
Yithumele
Yithumele
IMizekeliso 25
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=20&Chapter=25&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D20%26Chapter%3D25%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Inkcazelo Ngokukhenketha Neeofisi Zethu
Siyakumema ukuba uze kubona iiofisinoomatshini bethu bokuprinta. Fumana iadresi namaxesha okukhenketha.
EMzantsi Afrika
1 Robert Broom Drive East
Rangeview
KRUGERSDORP
1739
SOUTH AFRICA
+27 11-761-1000
Ukukhenketha EBheteli
NgoMvulo ukusa ngoLwesihlanu
Ngo-7:45 a.m. ukusa ku-11:00 a.m. nango-1:00 p.m. ukusa ku-4:00 p.m.
Kuthabatha iiyure ezi-2
Ezona zinto ziboniswayo
Kuprintwa iincwadi, iimagazini, iincwadana namaphecana ngeelwimi ezingaphezu kweziyi-130 aze athunyelwe kumabandla angaphezu kwayi-15 000 kumazwe ayi-20. Kuguqulelwa iincwadi ezithetha ngeBhayibhile ngeelwimi eziyi-23. Kuxhaswa ukwakhiwa kweeHolo ZoBukumkani ezikumazwe ayi-42.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
40 Wathetha uYehova kuMoses, wathi:
2 “Ngenyanga yokuqala, ngolokuqala usuku enyangeni leyo,+ uze uwumise umnquba wentente yokuhlangana.+
3 Woyibeka khona ityeya yesingqino+ uze uvale ngekhuselo ukuba kungasondelwa kwiTyeya leyo.+
4 Wothi ke ungenise itafile+ uze umise izinto zayo ngolungelelwano, ungenise nesiphatho sezibane,+ uzikhanyise izibane zaso.+
5 Uze usimise phambi kwetyeya yesingqino isibingelelo segolide sokuqhumisela,+ uwuxhome umkhusane womnyango womnquba endaweni yawo.+
6 “Uze usimise isibingelelo+ somnikelo otshiswayo phambi komnyango womnquba wentente yokuhlangana,
7 yaye uze ubeke isitya phakathi kwentente yokuhlangana nesibingelelo, ugalele amanzi kuso.+
8 Uze uyimise intendelezo+ ijikeleze, uwuxhome umkhusane wesango+ lentendelezo.
9 Uze uthabathe ioli yokuthambisa+ uthambise umnquba nako konke okukuwo,+ uwungcwalise wona nempahla yawo yonke, ukuze ube yinto engcwele.
10 Uze usithambise isibingelelo somnikelo otshiswayo nempahla yaso yonke, usingcwalise isibingelelo,+ sibe sesona sibingelelo singcwele.+
11 Uze usithambise isitya nesiphatho saso, usingcwalise.
12 “Wothi ke usondeze uAron noonyana bakhe emnyangweni wentente yokuhlangana, ubahlambe ngamanzi.+
13 Uze umambese uAron izambatho ezingcwele,+ umthambise,+ umngcwalise, ukuze akhonze njengombingeleli kum.
14 Emva koko wosondeza oonyana bakhe, ubambese imiwunduzo.+
15 Wandule ke ubathambise kanye njengoko umthambisile uyise,+ ukuze bakhonze njengababingeleli kum, yaye ukuthanjiswa kwabo koba kokobubingeleli bexesha elingenammiselo kubo kwizizukulwana zabo.”+
16 Wenza ke uMoses njengako konke awamyalela kona uYehova.+ Wenza kanye njengoko.
17 Kwathi ke ngenyanga yokuqala, ngonyaka wesibini, ngosuku lokuqala enyangeni leyo, wamiswa umnquba.+
18 Wawumisa ke uMoses umnquba, wazibeka iziseko zawo,+ wawamisa amanqwanqwa awo amaplanga,+ wayifaka imivalo yawo,+ wazimisa neentsika zawo.+
19 Waza ke wayitwabulula intente+ phezu komnquba, wabeka isigqubuthelo+ sentente phezu kwayo, kanye njengoko uYehova wamyalelayo uMoses.
20 Emva koko wasithabatha iSingqino,+ wasibeka eTyeyeni,+ wazifaka izibonda+ eTyeyeni waza wabeka isigubungelo+ phezu kweTyeya.+
21 Wandula ke wayingenisa iTyeya emnqubeni waza waxhoma ikhuselo+ lomkhusane endaweni yalo, wavala ukuze kungasondelwa etyeyeni yesingqino,+ kanye njengoko uYehova wamyalelayo uMoses.
22 Wabeka itafile+ ententeni yokuhlangana ngakwicala lomnquba elingasentla nganeno kwekhuselo,
23 waza walungiselela phezu kwayo uluhlu lwezonka+ phambi koYehova, kanye njengoko uYehova wamyalelayo uMoses.
24 Wandula wabeka isiphatho sezibane+ ententeni yokuhlangana phambi kwetafile, ngakwicala elingasezantsi lomnquba.
25 Wazikhanyisa izibane ezo+ phambi koYehova, kanye njengoko uYehova wamyalelayo uMoses.
26 Emva koko wabeka isibingelelo segolide+ ententeni yokuhlangana phambi kwekhuselo,
27 ukuze aqhumisele phezu kwaso ngesiqhumiso sobulawu,+ kanye njengoko uYehova wamyalelayo uMoses.
28 Ekugqibeleni wawuxhoma endaweni yawo umkhusane+ womnyango womnquba.
29 Wasibeka isibingelelo+ somnikelo otshiswayo emnyangweni womnquba wentente yokuhlangana, ukuze anikele kuso umnikelo otshiswayo+ nomnikelo wokudla, kanye njengoko uYehova wamyalelayo uMoses.
30 Wandula ke wabeka isitya phakathi kwentente yokuhlangana nesibingelelo waza wagalela amanzi okuhlamba kuso.+
31 Bazihlamba ooMoses noAron noonyana bakhe izandla zabo neenyawo zabo kuso.
32 Ekungeneni kwabo ententeni yokuhlangana nasekusondeleni kwabo esibingelelweni babehlamba,+ kanye njengoko uYehova wamyalelayo uMoses.
33 Ekugqibeleni wamisa intendelezo+ ejikeleze umnquba nesibingelelo waza wawuxhoma umkhusane wesango lentendelezo.+
Wawugqiba ke uMoses umsebenzi.
34 Landula ilifu+ layigubungela intente yokuhlangana, bathi nobuqaqawuli bukaYehova bawuzalisa umnquba.
35 Waza uMoses akaba nakungena ententeni yokuhlangana,+ ngokuba ilifu lahlala phezu kwayo baza nobuqaqawuli bukaYehova bawuzalisa umnquba.+
36 Ebudeni balo lonke uhambo lwabo, belisithi lakunyuka lisuke ilifu emnqubeni, bayichithe oonyana bakaSirayeli inkampu yabo.+
37 Ngako oko, xa lingekanyuki ilifu, babengayichithi inkampu de kube ngumhla wokunyuka kwalo.+
38 Kuba ilifu likaYehova beliba phezu komnquba emini, umlilo ube phezu kwawo ebusuku emehlweni ayo yonke indlu kaSirayeli ebudeni balo lonke uhambo lwabo.+
Yithumele
Yithumele
Eksodus 40
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=40&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D40%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IZINTO EZINOKWENZIWA NGABANTWANA XA KUFUNDWA
IZINTO EZENZIWA XA KUFUNDWA
Ngubani Oza Kumkhuthaza?
Khuthaza omnye umntu ukuba aqhubeke ekhonza uYehova, njengoElikana noHana abakhuthaza uSamuweli.
OKUNGAKUMBI
Cula Ingoma Ethetha Ngokuba Nesibindi
Funda ingoma ethetha ngokuba nesibindi uze uyicule nentsapho yakowenu.
Umoya Oyingcwele Uvelisa Isiqhamo
Lo mdlalo uza kunceda abantwana abaphakathi kweminyaka eyi-8 neyi-12 bafunde ngeempawu zesiqhamo somoya.
Bomelezwa Ngabazalwana Noodade Wabo
Bonisa abantwana bakho indlela abanokubanceda ngayo abanye nendlela abahlobo babo abanokubanceda ngayo.


text:
GILI UPĖ, UABIkhadi engabonakaliyo
GILI UPĖ, UAB
Ad creation, Esifa, Iinkonzo advertising, Iinkonzo printing, Imisebenzi yoshicilelo +17
Ushicelelo
I-V 9:00-18:00
- GILI UPĖ, UAB
Imephu
Umsebenzi udidi
Ad creation, Esifa, Iinkonzo advertising, Iinkonzo printing, Imisebenzi yoshicilelo, Intengiso yangaphandle, Intengiso, upapasho, Izibonelelo, Izitampu, Izitampu, Izitampu umyinge, Kukhupho, Kwiinkonzo zoshicilelo, izixhobo, izinto, Logo indalo, Product umxokozelo, Publishing, Stores intanethi, Ubeko inkonzo, Udluliselo, Umbala yoshicilelo, Yesazisi esimanyanisiweyo, Yoshicilelo fast
Ikhowudi qr
vCard
Website
Igama site: Gili upė


text:
“Qwalaselani Ngenyameko Iintaka”
IINTAKA zikho kumhlaba wonke yaye kulula ukuzibukela. Ngaphezu koko, iintaka ziziintlobo ngeentlobo, imibala ngemibala, zintyiloza ngokungafaniyo. Loo nto ibangela ukuba kube mnandi ukuzibukela.
Kulula ukubukela iintaka, unokuzibona mihla le uzijonge ngefestile yasekhitshini: njengentaka emnyama yaseYurophu egrumba imibungu, intaka etya iimpukane nezinye izinambuzane, ihobe elihamba nehotyazana, intaka eyenza indlu yayo okanye intaka etyisa amantshontsho ayo.
Iintaka ezinjengokhozi nokhetshe ziyonwabisa xa uzibukele zibhabha zizingela. Ukanti bona oongqatyana babangela umdla xa bekruthakruthana ngokutya, yona inkunzi yehobe ihlekisa kakhulu xa ityhala isifuba ukuze izithandise kwithokazi lehobe, zona ke iintaka zaseOstreliya ezimibala ingwevu necala elipinki ekuthiwa ziigalah zitswina ngendlela engaqhelekanga njengoko zilengalenga kwiintambo zombane ngenxa yokungakwazi ukuma. Ukanti kuvuyisa kakhulu ukubukela amaxhalanga anemiqala ebhityileyo efudukela kwenye indawo. Yinyaniso ukuba ukufuduka kwezi ntaka bekusoloko kubukelwa kangangamawaka eminyaka, nto leyo ebishiya ababukeleyo bengawuvali umlomo yindlela okumangalisa ngayo oku. Eneneni uMdali ngokwakhe wathi: “Ingwamza emazulwini—iwazi kakuhle amaxesha ayo amisiweyo; nehobe lasendle nehlankomo nekhwebula—nganye iligcina kakuhle ixesha lokungena kwayo.”—Yeremiya 8:7.
Ukuqwalasela Iintaka Kumaxesha Okubhalwa KweBhayibhile
IBhayibhile yenza imizekelo emininzi yeentaka ukuze isifundise. Ngokomzekelo, ngokuphathelele inciniba nesantya sayo esimangalisayo, uThixo wathi kuYobhi: ‘Xa iphaphazelisa amaphiko ayo, iyalihleka ihashe nomkhweli walo.’ * (Yobhi 39:13, 18) UThixo waphinda wabuza kuYobhi: “Ngaba kungenxa yokuqonda kwakho le nto ukhetshe ebhabha aye phezulu, . . . okanye ngaba kungomyalelo wakho oluthi ukhozi lubhabhe luye phezulu?” (Yobhi 39:26, 27) Thina ke sifunda ntoni? Iintaka ziyaziphilela ngaphandle koncedo lwethu. Indlela eziphila ngayo ingqina ubulumko bukaThixo, hayi obethu.
UKumkani uSolomon wathi ‘ilizwi lehobe lasendle’ lichaza ukufika kwentwasa-hlobo. (INgoma yazo iiNgoma 2:12) Xa umdumisi wayebhala ngokufuna kwakhe ukukhonza uThixo etempileni, wakhankanya inkonjane. Ngenxa yokuziva enomona, umqambi wale ngoma wacula wenjenje: “Kwanentaka iyifumene indlu, nenkonjane yazifumanela indlwane, apho iwabeke khona amantshontsho ayo—isibingelelo sakho esizukileyo, Yehova.”—INdumiso 84:1-3.
“UYihlo osemazulwini uyazondla. Anixabisekanga ngaphezu kwazo na?”—Mateyu 6:26
Eminye imizekelo emihle ebhekisela kwiintaka yenziwa nguYesu Kristu. Khawuve amazwi akuMateyu 6:26: “Qwalaselani ngenyameko iintaka zezulu, ngokuba azihlwayeli mbewu, azivuni yaye azihlanganisi koovimba; ukanti uYihlo osemazulwini uyazondla. Anixabisekanga ngaphezu kwazo na?” Lo mzekelo uchukumisayo uqinisekisa abalandeli bakaYesu ukuba baxabisekile kuThixo yaye abafanele bazixhalabise ngokungeyomfuneko ngezinto zobomi.—Mateyu 6:31-33.
Namhlanje ukubukela iintaka yindlela yokuzihlaziya, yaye kuyaqondakala oko ngenxa yobuhle bazo, ukukwazi kwazo ukuzenzela izinto, ukucula nentlalo yazo. Okungakumbi kukuba ziyakwazi ukufundisa umntu obukeleyo isifundo esibalulekileyo ngobomi. Ngaba uza ‘kuziqwalasela ngenyameko iintaka’?
^ isiqe. 6 Inciniba yeyona ntaka inamendu nenkulu ngaphezu kwazo zonke, yaye iyakwazi ukubaleka iikhilomitha eziyi-72 ngeyure.
Funda Okungakumbi
Yintoni Esinokuyifunda KwiiNtaka Zezulu
Izilwanyana ezinoboya azisibonisi ubugcisa bokudala kukaThixo kuphela, kodwa zisikhuthaza ukuba sicinge ngezona zinto zibalulekileyo.


text:
Isifundo 22
Yintoni Eyenziwa Kwiofisi Yesebe?
Iintsapho zaseBheteli zisebenza kumasebe ahlukahlukeneyo, zinyamekela umsebenzi wokushumayela kumazwe amaninzi. Ziyaguqulela, ziprinte amaphephancwadi, zidibanise iincwadi, zisebenze kwisebe lokugcina iincwadi, zivelise iikhasethi neevidiyo, okanye zenze eminye imisebenzi efuneka kuloo mmandla.
Umsebenzi uvelelwa yiKomiti yeSebe. IQumrhu Elilawulayo linike iKomiti yeSebe ebunjwa ngabadala abathathu nabangakumbi abafanelekayo imbopheleleko yokunyamekela iofisi yesebe. Le komiti ichazela iQumrhu Elilawulayo ngenkqubela yomsebenzi owenziwa kwilizwe ngalinye eliphantsi kwayo nangeengxaki ezivelayo. Ezo ngxelo zinceda iQumrhu Elilawulayo lazi imibandela elifanele libhale ngayo kwiimpapasho eziza kuphuma, kwiintlanganiso nakwiindibano. Rhoqo kuthunyelwa abameli beQumrhu Elilawulayo ababizwa ngokuba ngabaveleli bamasebe ukuze baye kunceda iiKomiti zamaSebe kwindlela yokunyamekela izabelo zazo. (IMizekeliso 11:14) Kubakho ucwangciso olukhethekileyo apho kuza kuphulaphulwa intetho yomveleli wesebe ekhuthaza abo bahlala kwingingqi yesebe.
Amabandla asekuhlaleni ayaxhaswa. Abazalwana abanembopheleleko kwiofisi yesebe bamisela amabandla amatsha kunye nabadala nezicaka zolungiselelo. Kwakhona aba bazalwana bakhokela umsebenzi woovulindlela, abashumayeli bevangeli nowabaveleli abahambahambayo abakhonza amabandla aphantsi kwelo sebe. Balungiselela iindibano ezinkulu nezincinane, balungiselela ukwakhiwa kweeHolo zoBukumkani ezintsha, baze baqiniseke ukuba amabandla ayalufumana uncwadi alufunayo. Wonke umsebenzi owenziwa kwisebe ufak’ isandla ekufezweni kakuhle komsebenzi wokushumayela.—1 Korinte 14:33, 40.
IiKomiti zamaSebe zincedisana njani neQumrhu Elilawulayo?
Ziziphi iimbopheleleko ezinyanyekelwa yiofisi yesebe?


text:
Kubalulekile Ukuba Nobubele KuThixo
ITYENDYANA lo mfana waseJapan loselwa bububele bendoda eyayisele iliqina. Le ndoda, eyayingumthunywa wevangeli, neyayikhe yangabikho kwelo lizwe laseAsiya iminyaka emininzi yaye nolwimi lwesiJapan yayingekalubambi kakuhle. Nakuba kunjalo, veki nganye wayetyelela ikhaya lalo mfana ukuze bafunde iBhayibhile. Encumile yaye enobubele, waphendula imibuzo emininzi eyayibuzwa leli gatya lo mfana.
Ububele balo mthunywa wevangeli abuzange bulityalwe leli tyendyana. Lathi: ‘Ukuba iBhayibhile imenza umntu abenje ukuba yindlezane nam ndifanele ndiyifunde.’ Lazimisela ukufunda into elalingayazi. Ububele, buyabosela abantu, kwaye bunamandla kunamazwi.
Uphawu LukaThixo
Kungokwemvelo ukuba sibe nobubele kwizalamane zethu, kaloku igama elithi ububele lithetha uthando olubangelwa kukuba zizihlobo zegazi. * Noko ke, ububele luphawu lobuthixo. UYesu wathi uYise wasezulwini unobubele kubantu bonke nakwabo “bangenambulelo.” UYesu wabongoza abalandeli bakhe ukuba baxelise uThixo kule nkalo esithi: “Nimele nigqibelele, njengoko uYihlo osemazulwini egqibelele.”—Luka 6:35; Mateyu 5:48; Eksodus 34:6.
Ekubeni, abantu benziwe ngokomfanekiso kaThixo banalo olu phawu. (Genesis 1:27) Sinokumxelisa uThixo size siphangalale ngokuquka nabanye abantu abangezizo izihlobo zethu zegazi. IBhayibhile ithi ububele yinxalenye yesiqhamo somoya oyingcwele kaThixo, okanye amandla akhe awasebenzisayo. (Galati 5:22) Lunokuphuhliswa njengoko umntu esiya efunda ngoThixo, uMdali aze asondele kuye.
Ekubeni ububele buyinxalenye yendlela adalwe ngayo umntu kwaye noThixo ebuxabisile, ngoko, kufanelekile ukuba asiyalele sibe “nobubele omnye komnye.” (Efese 4:32) Siphinda sikhunjuzwe ukuba ‘singakulibal’ ukubuk’ iindwendwe.’—AmaHebhere 13:2.
Ekubeni ihlabathi esiphila kulo linabantu abangenabubele nabangenawo umbulelo, ngaba sinako ukuba nobubele kwabanye abantu kuquka nabantu basemzini? Yintoni enokusinceda sibe nobubele? Kutheni simele sibe nobubele?
Bubalulekile KuThixo
Okubangel’ umdla kukuba emva kokuba umpostile uPawulos, ethethe ngokuba nobubele kwiindwendwe, wahlabela mgama wathi: “Kuba ngako bambi, bengazi bona, baye bamkela iingelosi.” Ucinga ukuba ubuya kuziva njani ukuba ubunokunikwa ithuba lokwenzela iingelosi ububele? Kodwa amazwi akhe uPawulos wawatshayelela ngebinzana elithi “bengazi bona.” Ngamanye amazwi wayesithi ukuba siziqhelisa ukuba nobubele, nakwiindwendwe okanye abantu esingabaziyo, sinokubuyekezwa ngendlela esingayilindelanga.
Inkoliso yeenguqulelo zeBhayibhile ezineembekiselo zidla ngokuwadibanisa nengxelo ka-Abraham noLote ekwiGenesis isahluko se-18 nese-19. Kuzo zombini ezi meko, sifunda ngeengelosi ezeza nezigidimi ezibalulekileyo kubo. Kwimeko ka-Abraham, isigidimi sasimayela nokuzaliseka kwesithembiso sikaThixo sokuba wayeza kuba nonyana, uLote wayeza kuhlangulwa xa kutshatyalaliswa izixeko iSodom neGomora.—Genesis 18:1-10; 19:1-3, 15-17.
Ukuba ufunda izibhalo ezicatshulwe ngasentla, uya kuphawula ukuba bobabini uAbraham noLote benzela abantu basemzini ububele. Ngamaxesha, okubhalwa kweBhayibhile, ukwenzela abahambi ububele—enoba ngabahlobo, izalamane okanye abantu ongabaziyo—yayisisithethe. Kangangokuba, uMthetho kaMoses wawufuna amaSirayeli ababonelele abantu abangengomaSirayeli abaphakathi kwabo. (Duteronomi 10:17-19) Nakuba kunjalo, badlulela ngaphaya kobubele obuqhelekileyo obabuza kuthi bugunyaziswe ngumthetho kwixesha elizayo. Benzela abantu basemzini ububele baza basikelelwa kakhulu.
Akuzange kusikelelwe uAbraham kuphela ngokuba nonyana ngenxa yobubele bakhe kodwa kwasikelelwa kwanathi. Ngayiphi indlela? UAbraham nonyana wakhe uIsake baba nendima ebalulekileyo ekuphunyezweni kwenjongo kaThixo. Baba kumnombo wentsapho eyavelisa uMesiya, uYesu. Ikhondo labo lokuthembeka labonisa indlela olwaluza kusindiswa ngayo uluntu ngothando nangobubele bukaThixo obungasifanelanga.—Genesis 22:1-18; Mateyu 1:1, 2; Yohane 3:16.
Ezi ngxelo zibonisa oko akulindeleyo uThixo kwabo abathandayo nendlela abuxabisa ngayo ububele. Asingombandela wokhetho kunoko bubalulekile kuThixo.
Ukuba Nobubele Kuyasinceda Simazi uThixo
IBhayibhile ithi imihla yethu “ngamaxesha amanqam ekunzima ukujamelana nawo,” kuba abantu abaninzi babe ngazukuba ‘nambulelo, banganyaniseki, bangabinawo umsa wemvelo.’ (2 Timoti 3:1-3) Ngokungathandabuzekiyo sigilana nabantu abanjalo mihla le. Sekunjalo, eso ayisosizathu sokuba singabi nabubele kwabanye abantu. AmaKristu akhunjuzwa ukuba: ‘angabuyiseli ububi ngobubi nakubani na. Mawenze okuhle emehlweni abantu bonke.’—Roma 12:17.
Sinako ukuba nesisa kuba iBhayibhile ithi: “Bonke abanothando . . . bayamazi uThixo,” enye indlela olubonakala ngayo uthando lwethu kukuba nobubele kwabanye. (1 Yohane 4:7; 1 Korinte 13:4) Xa sinobubele kwabanye abantu, simazi ngakumbi uThixo nto leyo esenza sonwabe. Wathi uYesu kwiNtshumayelo yakhe yaseNtabeni: “Banoyolo abanobubele—kuba nabo baya kwenzelwa ububele. Banoyolo abahlambuluke iintliziyo kuba baya kumbona uThixo bona.”—Mateyu 5:7, 8, Young’s Literal Translation.
Xa ungaqinisekanga ngento omawuyithethe okanye uyenze xa uphantsi kwemeko ethile, yiba nobubele
Khawuphonononge umzekelo, ka-Aki, umfazana waseJapan onoonyana ababini. Emva kokuba unina ebhubhe ngesiquphe, wadandatheka kakhulu. Kangangokuba kwafuneka abonane nogqirha. Kwathi kusenjalo, enye inkosikazi yafudukela kulo mmandla wabo. Yayisandul’ ukubhujelwa ngumyeni wayo kwingozi yemoto, yaza yasala ikhulisa abantwana abahlanu. UAki, wasikwa yimfesane yile ntsapho waza wazama ukuqhelana nayo. Wenza konke okusemandleni ukuze ancede loo ntsapho—eyipha ukutya, impahla abangasayinxibiyo nezinye izinto—loo nto yamnceda gqitha uAki. Wabuqonda ubunyani bamazwi eBhayibhile athi: “Kunoyolo ngakumbi ukupha kunokwamkela.” (IZenzo 20:35) Ewe, ukwenzela abanye ububele yeyona nto unokuyenza xa uziva uphantsi.
“Ukuboleka UYehova”
Ukuba nobubele akuzondleko zigqithisileyo. Akufuni buchule bukhethekileyo okanye amandla. Uncumo, uvelwano, ukunceda, isipho esincinane ukuvumela abanye ukuba bahambe kuqala kunathi xa sisemgceni zanele. Xa ungaqinisekanga ngento omawuyithethe okanye uyenze xa uphantsi kwemeko ethile, yiba nobubele. Ityendyana lo mfana ebesithethe ngalo ekuqaleni kweli nqaku loselwa bububele balo mthunywa wevangeli, obabunamandla ngaphezu kwamazwi. Siyaqondakala isizathu sokuba enye yemfaneleko zokuba ngumnquli kaThixo ‘ikukuthanda ububele.’—Mika 6:8.
“Ilizwi elinye lobubele linokwenza iinyanga ezintathu zobusika zifudumale.” Kanye njengokuba eli qhalo laseJapan libuchaza kakuhle, ububele obuncinane bunokuhamba umgama omde. Xa busenziwa ngenjongo efanelekileyo, ngokukodwa xa loo mntu ethanda uThixo, bunokuzifudumeza iintliziyo zabo bonke abantu abalapho. Nokuba ububele bakho abuxatyiswa, abulolize. Uyabuxabisa uThixo. IBhayibhile isiqinisekisa ngokuba xa sisenzela abanye abantu ububele ‘siboleka uYehova.’ (IMizekeliso 19:17) Kutheni ungakhangeli amathuba okwenzela abanye abantu ububele?
^ isiqe. 5 IThe Oxford English Dictionary ithi igama lantlandlolo elithi “ububele” lithetha “isalamane; isihlobo esisondeleyo; umsa obangelwa lolu lwalamano.”


text:
ICANDELO 7
Izithembiso ZoBukumkani
—Zonke Izinto Zenziwa Ntsha
UKHA emthini iapile elikhulu nelivuthwe kamnandi. Uva ivumba lalo elimnandi ngaphambi kokuba ulibeke kwamany’ amaninzi akwingobozi yakho. Sekulithuba noko usebenza, kodwa uziva usesemandleni, kwaye usakulungele ukusebenza. Nankuya umama wakho kumthi okufuphi, encokola kamnandi namanye amalungu entsapho kunye nabahlobo abanincedisayo kulo msebenzi wokuvuna. Indlela abonakala esemtsha ngayo—ulolwahlobo wayelilo kudala ngokuya wawusengumntwana. Kunzima ukukholelwa ukuba wawumbukele esaluphala kwihlabathi esele ladlula. Wawumbukele egqitywa kukugula, wawubambe isandla sakhe ukuphefumla kwakhe okokugqibela, wasitsh’ isijwili xa wayengcwatywa. Kodwa ngoku, nanku phambi kwakho, ekunye nabanye abaninzi, engumqabaqaba yaye onwabile kwakhona!
Siqinisekile ukuba iintsuku ezinje ziyeza. Siqinisekiswa kukuba izithembiso zikaThixo, zihlala zizaliseka. Kweli candelo siza kuthetha ngezinye zezithembiso zoBukumkani eziza kuzaliseka kungekudala, ezisingisa kwimfazwe yeArmagedon. Siza kuthetha nangezinye izithembiso ezibangel’ imincili eziza kwenzeka emva koko. Siza kuvuya ngokwenene xa kulawula uBukumkani bukaThixo kuwo wonke lo mhlaba, esenza zonke izinto zibe ntsha!
KWELI CANDELO
ISAHLUKO 21
UBukumkani BukaThixo Buphelisa Iintshaba Zabo
Ungazilungiselela imfazwe yeArmagedon ngoku.
ISAHLUKO 22
UBukumkani Bufeza Intando KaThixo Emhlabeni
Unokuqiniseka njani ukuba izithembiso zikaYehova ziza kuzaliseka?


text:
XELISA UKHOLO LWABO | UDAVIDE
“LelikaYehova Idabi”
UDAVIDE uyaxhathisa ukuze angawiswa ngamajoni adlula kuye ebaleka. Ayatyhwatyhwa luloyiko, ebaleka edabini. Oyika ntoni? UDavide umele ukuba uweva emana ekhwaza igama elinye. Ligama lendoda emi endulini, izithembile yaye iyageza. Inoba uDavide zange wayibona ingxilimbela engako yendoda.
YayinguGoliyati! UDavide wayesiqonda isizathu sokuba amajoni amoyike. Wayemkhulu ngendlela engaqhelekanga, eyingxilimbela. Nokuba akanxibanga iimpahla ezinzima zokulwa, ubunzima bakhe bunokulingana nobamadoda amabini amakhulu. Phezu kokuba emkhulu enjalo, wayexhobe wafohlela, omelele yaye elijoni eliqhele ukulwa. UGoliyati wakhwaza ngamandla esithi ozivayo makeze. Khawube ngathi uyaliva elo lizwi lingqokolayo, ligquma lisenza ingxolo ephindaphindanayo kwezo nduli njengoko wayehlekisa ngamaSirayeli nokumkani wawo uSawule. Wathi ozivayo makeze kuzode kubonakale owoyiswayo!—1 Samuweli 17:4-10.
AmaSirayeli ekunye noKumkani uSawule ayesoyika. UDavide weva ukuba oku sekungaphezu kwenyanga kusenzeka! Umkhosi wamaFilisti nowamaSirayeli wawumi xhonkxosholo njengoko uGoliyati wayeqhubeka ehlekisa ngomkhosi wamaSirayeli umhla nezolo. Yamcaphukisa uDavide le nto. Yayilihlazo ukubona ukumkani wakwaSirayeli nomkhosi wakhe ekukho kuwo abakhuluwa bakaDavide abathathu utyhwatyhwa kangako luloyiko! KuDavide lo mhedeni uGoliyati wayengagezeli amaSirayeli nje kuphela kodwa wayethuka uThixo wawo, uYehova ngenkqu! Kodwa yintoni eyayinokwenziwa nguDavide ekubeni wayeyidyongwana? Yintoni thina esinokuyifunda kukholo lwakhe?—1 Samuweli 17:11-14.
“MTHAMBISE, KUBA NGUYE LO!”
Makhe sibuye umva sithethe ngokwenzekayo kwiinyanga ezimbalwa ngaphambili. Kwakusele kuza kuhlwa, uDavide wayesalusa iigusha zikayise kufutshane naseBhetelehem. Inoba wayengumfana ofikisayo, oyinzwana ebubomvurha nonamehlo aqumqum. Wayechitha isithukuthezi ngokudlala uhadi. Wayeyithanda kakhulu indalo kaThixo ibe wayesiya esiba lichule ekudlaleni umculo ekubeni wayesoloko ewudlala. Kodwa ngale mvakwemini uyise wathi makakhawuleze afik’ ekhaya.—1 Samuweli 16:12.
Wafika uyise owalupheleyo uYese encokola nenye inkonde. Yayingumprofeti uSamuweli. Wayethunywe nguYehova ukuba athambise omnye woonyana bakaYese ukuze abe ngukumkani olandelayo wakwaSirayeli! Wayesele ebabonile abakhuluwa abasixhenxe bakaDavide, kodwa uYehova wamxelela ukuba akakhethanga nomnye kubo. Akufika uDavide, uYehova wathi kuSamuweli: “Mthambise, kuba nguye lo!” USamuweli wavula uphondo olwaluneoli waza wayigalela entlokweni kaDavide phambi kwabakhuluwa bakhe. Emva koko batshintsha ubomi bukaDavide. IBhayibhile ithi: “Umoya kaYehova waqalisa ukusebenza kuDavide ukususela loo mini.”—1 Samuweli 16:1, 5-11, 13.
Ngaba uDavide waqalisa ukuba namabhongo ngento aza kuyenza xa engukumkani? Akunjalo, kodwa walindela umoya kaYehova ukuba umazise ixesha aza kuqalisa ngalo ukuba ngukumkani. Ngoxa wawungekamazisi, waqhubeka nomsebenzi ophantsi wokwalusa. Wayekhaliphile yaye ezilahlele nofele kulo msebenzi. Ubomi bomhlambi kayise babukhe baphakathi kwenyama nozipho kwade kwakabini. Wahlaselwa yingonyama nebhere. UDavide zange awagxothe emele kude loo marhamncwa akhohlakeleyo. Kodwa walwa nawo ekhusela loo mhlambi ungenakuzenzela nto. Ngawo omabini loo matyeli wawoyisa yedwa!—1 Samuweli 17:34-36; Isaiah 31:4.
Emva kwexesha, uDavide waphinda wabizwa. UKumkani uSawule weva kuthethwa kakuhle ngaye. Nangona wayeselijoni elinamandla, wayengasaxhaswa nguYehova kuba zange akwenze oko wayemxelele kona. UYehova wawususa umoya wakhe kuSawule, ngoko lo kumkani wayesoloko eba nomoya ombi—umsindo ohleli usempulweni, ukurhana futhi endlongondlongo. Xa ekule meko wayencedwa ngumculo. Abanye babakhonzi bakaSawule babesazi ukuba uDavide ulichule ekudlaleni umculo yaye ungumlwi ophum’ izandla. Ngoko wabizwa waza waba ngomnye wabantu ababedlalela uSawule umculo nomphathi wezixhobo zakhe zemfazwe.—1 Samuweli 15:26-29; 16:14-23.
Abantu abasebatsha ngokukhethekileyo banokufunda into eninzi kukholo lukaDavide. Wachitha ixesha angenzi nto ngalo kwizinto ezazimenza asondele ngakumbi kuYehova. Kwakhona wafunda waza waba nobuchule bokusebenza ngezandla ukuze akwazi ukufumana umsebenzi. Ngaphezu kwako konke, wavumela umoya kaYehova umxelele oko makakwenze. Sifunda lukhulu nyhani kuye!—INtshumayeli 12:1.
‘MAKUNGAWI NTLIZIYO YAKHE NAWUPHI NA UMNTU NGENXA YAKHE’
Ngoxa uDavide wayesebenzela uSawule wayemane egoduka, ngamanye amaxesha emke ixesha elide. Wayesagodukile xa uYese wamthuma ukuba aye kubona abakhuluwa bakhe abathathu, ababekumkhosi kaSawule. UDavide wavuma waza waya entilini kaElaha ebaphathele iintwanantwana. Xa wafikayo, kwamcaphukisa ukubona imikhosi emibini imi xhonkxosholo njengokuba bekutshiwo ekuqaleni. Yayimi kumacala omabini entlambo, ijongene.—1 Samuweli 17:1-3, 15-19.
Zange akwazi ukuyinyamezela le nto uDavide. Umkhosi kaThixo ophilayo, uYehova, ubaleke kuba usoyika umntu nje, umhedeni nalapha ebantwini? KuDavide, uGoliyati wayehlekisa ngoYehova. Ngoko wathetha namajoni esithi angamoyisa uGoliyati. Umkhuluwa wakhe uEliyabhi wamva. Wamngxolisa esithi uDavide uyele nje ukubukela kuchitheka igazi. UDavide wathi: “Ndenze ntoni ngoku? Ibingelolizwi nje kuphela na?” Waqhubeka ezithembile esithi angamoyisa uGoliyati, kwade kwabakho umntu oya kuxelela uSawule. Ukumkani wathi makabizelwe uDavide.—1 Samuweli 17:23-31.
UDavide wakhuthaza ukumkani esithi: “Makungawi ntliziyo yakhe nawuphi na umntu ngenxa yakhe [uGoliyati].” USawule nomkhosi wakhe babemoyika uGoliyati. Mhlawumbi kwakungenxa yokuba babesithi xa bejonge le ngxilimbela yendoda bazibone kungekho yabo, bebancinci kakhulu. Babecinga ukuba iza kubathi qwaka-qwaka nje kuphele ngabo. Kodwa yena uDavide zange acinge ngolo hlobo. Njengoko siza kubona, yonke le nto yena wayijonga ngenye indlela. Ngoko wathi uza kulwa noGoliyati.—1 Samuweli 17:32.
USawule wathi: “Akukwazi ukuya kulo mFilisti ukuze ulwe naye, kuba wena useyinkwenkwe, abe yena eyindoda yemfazwe ukususela ebukhwenkweni bakhe.” Ngaba nyhani uDavide wayengumntwana? Wayengengomntwana, kodwa wayengekafiki kwiminyaka yokuba abe lijoni, ibe mhlawumbi wayebonakala ngathi useyinkwenkwana. Wayesaziwa ngokuba likroti yaye kusenokwenzeka ukuba wayesondele kwiminyaka engama-20.—1 Samuweli 16:18; 17:33.
Ukuze uSawule ayekelele, uDavide wamkhumbuza ngebali lakhe lengonyama nebhere. Ngaba wayeqhayisa? Hayi. Wayesazi ukuba wancedwa yintoni ukuze abulale loo marhamncwa. Wathi: “UYehova, owandihlangulayo ethupheni lengonyama nasethupheni lebhere, nguye oya kundihlangula esandleni salo mFilisti.” Ekugqibeleni uSawule wathi: “Hamba, yaye ngamana uYehova angaba nawe.”—1 Samuweli 17:37.
Ngaba uyafuna ukuba nokholo njengoDavide? Phawula ukuba, ukuba nokholo kukaDavide asinto nje wayeyinqwenela. Wayenokholo kuThixo wakhe ngenxa yokuba wayemazi kwaye esazi nezinto awayemenzele zona. Wayesazi ukuba uyabakhusela abakhonzi bakhe kwaye uyazigcina izithembiso zakhe. Ukuze sibe nokholo olunjalo, kufuneka singayeki ukufunda ngoThixo. Ukuba siyazenza izinto esizifundayo, ukholo lwethu luya komelela.—Hebhere 11:1.
“UYEHOVA UYA KUKUNIKEZELA ESANDLENI SAM”
USawule wanxibisa uDavide iimpahla zakhe zokulwa. Zazibufana nezikaGoliyati, zenziwe ngobhedu. UDavide wakhe wazulazula ngezo mpahla waza wabona ukuba azizukumlungela. Zange aqeqeshelwe ukuba lijoni, ngoko wayengaziqhelanga iimpahla zokulwa, ingakumbi ezo zazinxitywa nguSawule, owayeyeyona ndoda isukileyo egadeni kwaSirayeli! (1 Samuweli 9:2) Wazikhulula zonke waza wanxiba iimpahla aziqhelileyo—ezenzelwe ukuba umalusi akwazi ukukhusela umhlambi wakhe.—1 Samuweli 17:38-40.
UDavide waxwaya ibhegi yakhe ayiphatha xa esiya kwalusa, waza waphatha nesilingi. Sisenokucinga ukuba isilingi yinto nje engeyongozi kangako, kanti yayisisixhobo esoyikekayo. Sasenziwe ngeentambo ezimbini ezinde zofele ezidityaniswe sisingxobo esincinci ekupheleni. Yayisisixhobo sokwalusa ngokwenene. Xa umalusi eza kudubula ixhoba, wayefaka ilitye kweso singxobo, ajikelezise isilingi phezu kwentloko yakhe kakhulu, aphuncule enye yeentambo, lize ilitye liye ngqo kwelo xhoba ngamandla amakhulu, lilonzakalise. Sasiwenza kakuhle umsebenzi waso esi sixhobo kangangokuba nomkhosi wawukhe usebenzise iintlobo ezahlukahlukeneyo zaso.
Exhobile, uDavide wakhawuleza waya kudibana notshaba. Wema kwintlambo eyomileyo waza wachola amatye amahlanu. Sinokuyicingela indlela awayethandaza ngayo ngelo xesha. Emva koko waya kuGoliyati—engathanga chu kodwa ebaleka!
Wacinga ntoni uGoliyati akubona uDavide? Sifunda oku: “Wamdelela ngenxa yokuba eyinkwenkwe yaye ebubomvurha, emhle imbonakalo.” Ekhwaza ngelizwi elikhulu wathi: “Ndiyinja na, ukuba uze kum uneentonga?” Ngokuqinisekileyo zange abone ukuba uDavide uphethe nesilingi. Wathuka uDavide ngoothixo bamaFilisti, efunga ngelithi uza kondla iintaka namarhamncwa asendle ngesidumbu seli fokofokwana lotshaba lwakhe.—1 Samuweli 17:41-44.
Nkqu nakule mihla, indlela awaphendula ngayo uDavide ibonisa ukholo awayenalo. Khawube nombono wetyendyana lomfana liphendula uGoliyati lisithi: “Uza kum unekrele nomkhonto nentshuntshe, kodwa mna ndiza kuwe ngegama likaYehova wemikhosi, uThixo wezintlu zedabi zakwaSirayeli, omngcikivileyo.” UDavide wayesazi ukuba amandla omntu nezixhobo anazo zazingeyonto. UGoliyati wayengamhloniphi uYehova uThixo, ibe uYehova wayengasoze ayamkele loo nto. UDavide wakuchaza ngala mazwi oko, “lelikaYehova idabi.”—1 Samuweli 17:45-47.
UDavide wayeyibona le ngxilimbela yendoda inguGoliyati nendlela eyayixhobe ngayo. Kodwa akazange avumele ezo zinto zimenze atyhwatyhwe. Zange ayenze impazamo eyenziwa nguSawule nomkhosi wakhe yokuzithelekisa noGoliyati. Kunoko wathelekisa uGoliyati noYehova. UGoliyati wayemde kakhulu kunamanye amadoda. Yena wayeyingxilimbela eziimitha eziyi-2,9 ubude. Kodwa wayemde kangakanani xa ethelekiswa noMongami wendalo yonke? Kaloku, kuYehova wayelingana nentethe awayeza kuyityumza kuphele ngayo!
Ekhupha ilitye ebhegini yakhe, uDavide wabaleka waya kutshaba lwakhe. Wafaka elo litye kwisilingi, wasijikelezisa kakhulu phezu kwentloko yakhe sisitsho ngaloo mlozi. UGoliyati wasondela kuDavide, ezikhusele ngekhaka lakhe. Isithomo saloo ngxilimbela sayenza ixhoba kuba ikhaka eliqhelekileyo lalingafiki entloko, ibe uDavide wayejonge loo ntloko kanye.—1 Samuweli 17:41.
UDavide wadubula. Khawube nombono welo litye lisiya ngqo apho lithunyelwe khona. UYehova waqiniseka ukuba liyawenza umsebenzi walo, akuzi kufuneka adubule ngelinye uDavide. Nyhani latsho ngqo kwibunzi likaGoliyati. Loo ngxilimbela yaya kuthi bhuma phantsi ngobuso! Mhlawumbi nelo khaka layo labhabha emoyeni. UDavide wathatha ikrele leso sidumbu wasinqumla intloko.—1 Samuel 17:48-51.
Xa bebona loo ntloko, uSawule nomkhosi wakhe baba nesibindi. Besitsho ngengxolo enkulu, babaleka baya kulwa namaFilisti. Kwenzeka kanye into uDavide awayeyixelele uGoliyati esithi: “UYehova . . . umele aninikele esandleni sethu.”—1 Samuweli 17:47, 52, 53.
Kule mihla, abakhonzi bakaThixo abalwi emfazweni. Ladlula elo xesha. (Mateyu 26:52) Sekunjalo, kufuneka sibe nokholo olufana nolukaDavide. Nakuthi kufuneka uYehova abe ngumntu wokwenene—sikhonze yaye sizukise yena yedwa. Ngamany’ amaxesha sinokonganyelwa ziingxaki zethu, kodwa ezo ngxaki zincinci kakhulu xa zithelekiswa namandla kaYehova angenakulinganiswa nanto. Ukuba uThixo wethu nguYehova, kwaye sinokholo kuye njengokuba wayenjalo uDavide, akukho nto inokusoyikisa. Akukho nto inokumoyisa yena!


text:
Isandulela Seswekile kuxa umlinganiselo weswekile egazini uphakamile kunomlinganiselo oqhelekileyo, kodwa ungekafiki kuhlobo 2 lweswekile. Xa isandulela seswekile singanyangwa, sinokukhokelela kuhlobo 2 lweswekile kwiminyaka eli-10 okanye ngaphantsi. Ukuba unesandulela seswekile, iimpawu zexesha elide zeswekile — njengentliziyo nokonala kwenkqubo yokujikeleza kwegazi emzimbeni — zinokuba sele ziqalile.
Ngethamsanqa sineendaba ezimnandi! Isandulela seswekile sinokuba sikunika ithuma lokuphucula impilo yakho, uze uthabathe amanyathelo afanelekileyo okuthintela isandulela seswekile singade sibe luhlobo 2 lweswekile.
Ngotshintsho lwempilo ebomini bakho unako ukubuyisa umlinganiselo weswekile egazini ube ngoqhelekileyo. Olu tshintsho kwimpilo yobomi bakho inokuquka izidlo ezisempilweni, ukuzilolonga okuthe xhaxha, nokugcina ubhukhulu bomzimba busempilweni.
Iimpawu Sesandulela Swekile
Enye yezona ngozi zinkulu zokuba nesandulela swekile kukuba akukho nto iluphawu ibonakalayo.
Uphawu olunokufane lubonakale xa sele ukufuphi ukuba ube kuhlobo 2 lweswekile zizibhaxu ezimnyama kulusu emzimbeni ngenxa yesifo esibizwa ngokuthi acanthosis nigricans. Ezi zibhaxu zidla ngokubakho kwiindawo ezithile njengasentanyeni, kwiingqiniba, emakhwapheni, emadolweni naseminweni.
Iimpawu ezinokubonisa ukuba isandulela seswekile sele siluhlobo 2 lweswekile zinokuquka:
- Ukusoloko Udiniwe
- Ukusoloko unxaniwe
- Ukusoloko uchama
- Ukungaboni kakuhle
Here are 7 Foods that help fight diabetes…
Iinkalo Ezinegalelo Kwisandulela Seswekile
Zikhona iinkalo ezinokwenyusa isichenge sokuba nesandulela seswekile, ezinokuquka:
- Ukutyeba kakhulu, ukuba nobunzima bomzimba kwi-indeksi ibe ngaphezulu kwama-25
- Ukungenzi mthambo
- Xa uneminyaka engama-45 nangaphezulu
- Uhlobo 2 lwesekile lukwimfuza
- Ungumntu oMnyama, i-Hispanic okanye waseAsiya
- Ukhe waneswekile yesinyi ngoxa ubukhulelwe, okanye emva kokubeleka usana onobunzima okungaphezulu kwe-4.1 kg.
- Unengxaki ye-polycystic ovary syndrome(PCOS) — imeko ebangelwa kukuba sexesheni ngendlela engaqhelekanga, ukukhula kweenwele kakhulu nokutyeba kakhulu
- Unoxinezeleko oluphezulu lwegazi
- I-high-density lipoprotein (HDL) cholesterol yakho iphezulu ibe ingaphantsi kwe-0.9 mmol/L, okanye umlinganiselo we-triglyceride ungaphezulu kwe-2.83 mmol/L.
Iingxaki zesandulela seswekile
Ezona ngxaki zinkulu zesandulela seswekile kukusuka nje ibe luhlobo 2 lweswekile, nolunokukhokelela kwezinye iingxaki ezinkulu zempilo ezifana:
- Uxinezeleko oluphezulu lwegazi
- Ikholesterol ephezulu
- Isifo sentliziyo
- Ukufa icala (Stroke)
- Isifo sezintso
- Ubumfama
- Ukunqunyulwa amalungu omzimba
Already suffering from type-2 Diabetes? Some people can reverse it. Learn more…
Ukunyaka Isandulela Seswekile
Utshintsho olufanelekileyo ebomini lunokubuyisela imilinganiselo yeswekile egazini kweqhelekileyo, okanye ubuncinane ukwehlisa imilinganiselo ibe ngaphantsi kweyomntu onohlobo 2 lweswekile. Kuncomelo lokugcina isandulela seswekile singade siqhubeke sibe yiswekile siquka:
Yitya okutya okusempilweni –
Amafutha amancinane, iikhalori eziphantsi, kodwa ube nefayibha eninzi kukutya okukhethayo.
Hlalela iziqhamo, imifuno nengqolowo. Qiniseka ukuba uyatshintsha tshintsha ukuze ufikelele usukelo lwakho ngaphandle kutya izinto ezimbi nezingenampilo. Khuphela Manna Diet e-Book enayo yonke inkcazelo, neezondlo neeresipi ezikunceda wehlisa ubunzima bomzimba.
Eat yourself healthy with a diabetes diet. Find out how…
Ukufumana ukuzilolonga okwaneleyo –
Usukelo kukuba wenze usebenzi oshukumisa umzimba ubuncinane imizuzu engama-30 ukusa kwengama-60 iintsuku ezininzi evekini. Makungagqithi iintsuku ezimbini ungakhange uzilolonge.
Akuyomfuneko ukuba uhlale iiyure ejimini; yithi chu nje ngeenyawo, uqhube ibhayisekile, uye kuquba imigcana embalwa uza kube wenze lukhulu. Ukuba akunaxesha, yahlule ibe ziiseshoni ezincinane onokuzahlula imini yonke.
Sincomela nokuzilolonga okufana nokuphakamisa iintsimbi, nokuba kukabini ngeveki.
Ukunciphisa umzimba kakhulu –
Ukuba utyebe kakhulu, ukwehlisa nje i-5% ukusa kwi-10% yomzimba — Yi-4.5 ukusa kwi-9 kg ke leyo ukuba ungu-90 kg — oku kunganciphisa amathuba okuba nohlobo 2 lweswekile!
Ukugcina umzimba usempilweni, jonga kakhulu utshintsho olwenza ekutyeni nendlela ozilolonga ngayo kunokwenza ezi nkqubo zokuhlisa umzimba ngokukhawuleza (crash diets).
Kukhuthalele oku ngokukhumbula iinzuzo zokunciphisa umziba, ezifana nentliziyo esempilweni, ukuba namandla nokuphucula indlela ozijonga ngayo.
Izongezelelo –
Isongezelelo se-Manna Blood Sugar Support, esithatyathwa rhoqo emva kokutya, sinokunceda ukulawula imilinganiselo yeswekile egazini, sinciphise i-insulin, ukubawela ukutya okuneekhabohydrate nokusoloko ubawela ukutya ngendlela yemvelo. Le mvaliso inciphisa i-GI (Glycemic Index) yokutya ukusa kuma-43% ngaloo ndlela kucotha ukufuxwa kwezondlo zokutya emzimbeni zisiya egazini. Ukusebenzisa le mveliso kunokunceda ukunyusa imilinganiselo yamandla kuze ekugqibeleni kuthintele uhlobo 2 lweswekile kunye nenqwaba yeengxaki ezibangelwa sisifo seswekile.


text:
LINDEMA, UABIkhadi engabonakaliyo
LINDEMA, UAB
Amandla kunye nezibonelelo zendalo, Iiholo yomngcwabo, Iinkonzo funeral kunye nezixhobo, Iinkonzo yomngcwabo, Iinkonzo yomngcwabo +9
Ushicelelo
I-V 0:00-24:00
VI 0:00-24:00
VII 0:00-24:00
- LINDEMA, UAB
Imephu
Umsebenzi udidi
Amandla kunye nezibonelelo zendalo, Iiholo yomngcwabo, Iinkonzo funeral kunye nezixhobo, Iinkonzo yomngcwabo, Iinkonzo yomngcwabo, Isidlo yomngcwabo, Izibonelelo, Mangcwaba, Onguphinyephinye, Siyisa, Stone products, Thts, Ukugcinwa kwamangcwaba, Zokutshiswa


text:
Ngaba Uyakholelwa Ukuba Ukhe Waphila Ngaphambili?
“Ukubuyela ebomini yinto ekwaziyo ukwenzeka kuba abantu abaphilayo bakhe bafa kodwa baphinda babuyela ebomini yaye imiphefumlo yabafi iqhubeka iphila.”—UPLATO, INTANDA-BULUMKO YAMAGRIKE, YENKULUNGWANE YESIHLANU NGAPHAMBI KWEXESHA ELIQHELEKILEYO, ECAPHULA “USOCRATES.”
“Ekubeni umphefumlo ungenakuphila ngaphandle komzimba kodwa ungengomzimba, unokukwazi ukutyhutyha imizimba eyahlukahlukeneyo.”—UGIORDANO BRUNO, INTANDABULUMKO YENKULUNGWANE YE-16 YEXESHA ELIQHELEKILEYO.
“Ayikho into efayo: abantu baye babonakale ngathi babhubhile. . . Kodwa inxalenye yabo iqhubeka iphila kodwa kumzimba omtsha.”—URALPH WALDO EMERSON, UMBHALI WEZINCOKO WASEMERIKA NEMBONGI YENKULUNGWANE YE-19.
NGABA wakhe wazibuza ukuba ungubani? Ngaba wakhe wacinga ukuba ukhe waphila ngaphambili? Ukuba kunjalo, asinguwe wedwa ocinga ngaloo ndlela. Kwamhla mnene abantu baseMpuma nabaseNtshona bebekhe bayibuze le mibuzo. Kwiphulo lokufumana iimpendulo, bambi baye babhenela kwinkolelo ebizwa ngokuba kukuvela ngokutsha. Le nkolelo ifundisa ukuba xa umntu esifa, kuphuma “umphefumlo” ongabonakaliyo emzimbeni uze uphinde ungene komnye umzimba—sele ungumntu, isilwanyana okanye isityalo.
Ngoxa le nkolelo inokubanelisa abanye abantu, sinokuqiniseka njani ukuba ichanile? ILizwi likaThixo iBhayibhile lithini ngale mfundiso? Okokuqala simele sibuze ukuba ivela phi le ngcamango?
Yavela Phi Inkolelo Yokuvela Ngokutsha?
Ngokutsho kwezazi ngembali nabaphengululi, abemi baseBhabhiloni yamandulo, isixeko esakhiwa ekupheleni kwenkulungwane yesithathu Ngaphambi Kwexesha Eliqhelekileyo, baqalisa ukukholelwa ukuba umntu unomphefumlo ongafiyo. Kwincwadi yakhe ethi The Religion of Babylonia and Assyria uMorris Jastrow, Omncinci. uthi: “Siye sabona ukuba ingxaki yokukholelwa kumphefumlo ongafiyo, yathimb’ ingqalelo yabezakwalizwi eBhabhiloni.” Ucacisa athi kubantu baseBhabhiloni “ukufa yayingumchankcatho wokuya kolunye uhlobo lobomi. Le nkolelo yayilwa kuba kwakunzima ukwamkela inyaniso yokuba xa umntu ebhubhile, ubhubhile ke.”
Ukususela kweso siqalo saseBhabhiloni, imfundiso yokufuduka komphefumlo emzimbeni usiya komnye umzimba ukuze umntu azalwe ngokutsha yaqalisa ukuvela nakwezinye iindawo zehlabathi lamandulo. Iintanda-bulumko zamaIndiya zaqulunqa inkolelo ebonisa ukuba indlela umntu abuphila ngayo ubomi ichaphazela uhlobo lomzimba aza kuwufumana kubomi obulandelayo. Le nkolelo isekelwe kumthetho kanobangela nomphumo okanye iKarma. Nazo iintandabulumko zamaGrike zaqalisa ukuyikholelwa le mfundiso nto leyo eyabangela ukuba ithandwe ngabantu abaninzi.
Kule mihla, abantu bamazwe aseNtshona baye banomdla kule nkolelo yokuzalwa ngokutsha. Abantu abadumileyo nolutsha bathabathekile ziingcamango zonqulo lwaseMpuma nazizenzo zalo. Namhlanje, kukho intaphane yeencwadi neewebhusayithi zeIntanethi apho kuthethwa ngamava asemva kokufa. Enye into ethandwa gqitha kumazwe amaninzi luhlobo lonyango ekuthiwa lunyango lobomi okhe wabuphila ngaphambili. Olu hlobo lonyango lukhuthaza ukulaliswa kwabantu ngomlingo ukuze kwaziwe izinto ezazikhe zabehlela kubomi abakhe babuphila ngaphambili nendlela eziyichaphazela ngayo impilo yabo ngoku.
Ngaba Abantu Baphinda Bavele Ngokutsha?
Nangona inkolelo yokuvela ngokutsha yayikho kwamhlamnene, iyafuneka impendulo yowona mbuzo utshis’ ibunzi ongulo—Ngaba iyinyaniso? NjengamaKristu besiya kufun’ ukwazi enoba le mfundiso iyavisisana nokholo olusekelwe eBhayibhileni kusini na. (Yohane 17:17) Ekubeni uMdali wethu, uYehova uThixo, “enguMtyhili weemfihlelo,” uchaza izinto eziphathelele ubomi nokufa ezingenakwaziwa ngabantu. Sinokuzikhangela ngentembelo iimpendulo kwiLizwi lakhe iBhayibhile ngalo mbandela.—Daniyeli 2:28; IZenzo 17:28.
Ukuba sikukhuthalele ukufunda iLizwi likaThixo sakuzifumana iimpendulo zokuba kwenzeka ntoni kuthi xa sisifa. Ngokomzekelo, kwiGenesis 3:19, sifunda amazwi uThixo awawathetha kuAdam emva kokuba yena noEva beye abamthobela. UThixo wathi: “Uya kudla isonka sokubila kobuso bakho ude ubuyele emhlabeni, kuba uthatyathwe kuwo. Ngokuba uluthuli, uya kubuyela kwaseluthulini.” UAdam wenziwa ngomhlaba, xa wayesifa wabuyela emhlabeni. Lawo yaba ngamazwi kaThixo ngokuphathelele lo mba. Xa umntu esifa akaphindi azalwe engomnye umntu kunoko uye angaphindi abekho. * Kanye njengokubanda nobushushu, ukukhanya nobumnyama izizinto ezichaseneyo ukufa kusisichasi sokuphila. Xa umntu ebhubhile, ubhubhile ke. Ngaba le asiyongcaciso elula nesengqiqweni?
Ukukhumbula izinto ezenzeka kubomi umntu awakhe wabuphila ngaphambili kumele kubangelwe zezinye izinto. Ayikaqondwa ngokupheleleyo indlela esebenza ngayo ingqondo yomntu, indlela amayeza ayichaphazela ngayo nendlela eziye zimchaphazele ngayo izinto ezibuhlungu eziye zenzeka kuye. Ulwazi olusengqondweni yomntu, amaphupha nemibono zinokuthi thaa kangangokuba umntu angacinga ukuba zenzeka ngokoqobo. Kwezinye iimeko, imimoya engendawo enamandla inokwenza umntu abone imibono aze acinge ukuba yenzeka ngokoqobo.—1 Samuweli 28:7-19.
Kungumnqweno ongokwemvelo ukuba umntu afune ukuphila nokwazi okuza kwenzeka kwikamva. Kodwa uvela phi loo mnqweno? Okubangel’ umdla kukuba, iBhayibhile ithi ngoMdali: “Ubeke ubomi obungenasiphelo ezintliziyweni zabantu.” (INtshumayeli 3:11, New International Version) Ngenxa yoko, abantu banomnqweno onzulu wokufuna ukuphila ngonaphakade.
Ukuba uMdali, uYehova uThixo, ubeke umnqweno wokufuna ukuphila ngonaphakade ezintliziyweni zabantu, kusengqiqweni ukulindela ukuba achaze indlela onokwaneliswa ngayo loo mnqweno. IBhayibhile ichaza injongo ephakamileyo yoMdali yokusikelela abantu abathobelayo ngobomi obungunaphakade kumhlaba oyiparadesi. Umdumisi ophefumlelweyo, uKumkani uDavide wathi: “Amalungisa aya kuwudla ilifa umhlaba, ahlale kuwo ngonaphakade.” (INdumiso 37:29) Imfundiso ephambili yeBhayibhile engumtya nethunga nenjongo kaThixo kanaphakade kukuvuswa kwabafi.—IZenzo 24:15; 1 Korinte 15:16-19.
Uvuko—Ithemba Eliqinisekileyo Ngabafi
IBhayibhile ineengxelo zabantu abasibhozo abavuswa ekufeni. * Aba bantu bavuswa ekufeni kungekhona ukuvela ngokutsha. Babesaziwa ziintsapho nangabahlobo babo. Akuzange kufuneke ukuba izalamane zabo bantu zihle zinyuka zikhangela enoba iintsana ezazisandul’ ukuzalwa aziyomiphefumlo yabantu bazo abaye bavela ngokutsha kusini na.—Yohane 11:43-45.
ILizwi likaThixo libonisa ukuba inyambalala yabantu abaye bafa baza kubuyela ebomini kwakhona xa kuvuswa abafi kwihlabathi elitsha, eliza kuthabathel’ indawo eli hlabathi lingendawo. (2 Petros 3:13, 14) Kanye ngoku sithethayo, uYehova uzikhumbula zonke iibhiliyoni zabantu, apha sithetha ngoThixo onenkumbulo efezekileyo okhumbula nkqu namagama eenkwenkwezi! (INdumiso 147:4; ISityhilelo 20:13) Xa ebuyisela izizukulwana ngezizukulwana ebomini kwihlabathi elitsha, abantu baza kukwazi ukuzilanda batsho babazi nookhokho babo. Eli lithemba elichulumancisayo nelivuyisayo.
^ isiqe. 13 Ukuze ufumane inkcazelo engakumbi, funda isahluko sesithandathu, esinomxholo othi, “Baphi Abafileyo?” kwincwadi ethi Yintoni Ngokwenene Efundiswa YiBhayibhile? epapashwe ngamaNgqina kaYehova.
^ isiqe. 18 Ezi ngxelo zifumaneka kweyo-1 yooKumkani 17:17-24; 2 Kumkani 4:32-37; 13:20, 21; Luka 7:11-17; 8:40-56; Yohane 11:38-44; IZenzo 9:36-42; 20:7-12. Njengokuba ufunda ezi ngxelo, qaphela ukuba aba bantu bavuswa abantu bebukele. Ingxelo yesithoba ithetha ngokuvuswa kukaYesu Kristu.—Yohane 20:1-18.


text:
TAURAGĖS AGROTECHNIKA, UABIkhadi engabonakaliyo
TAURAGĖS AGROTECHNIKA, UAB
Agroservisas, Backhoe wabo, Esebenzisiweyo farm equipment, Ezilahliweyo, Farm izixhobo +16
Ushicelelo
- TAURAGĖS AGROTECHNIKA, UAB
Iziqinisekiso
Imephu
Umsebenzi udidi
Agroservisas, Backhoe wabo, Esebenzisiweyo farm equipment, Ezilahliweyo, Farm izixhobo, Farm izixhobo macandelo, Iitrektala, Imitshini, izixhobo, Indibanisa, Izibonelelo, Izigadla irente, Izithuthuthu, Izixhobo zokwakha, Lezolimo equipment, Lezothutho, ukuthuthwa, Materials lwenkunkuma, Noshishino, imveliso, Rental isithuthi, Siphumeza, Spreaders, Zesinyithi nentsimbi iimveliso
Ikhowudi qr
vCard
Website
Igama site: Tauragės agrotechnika|Įvadas


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 “Uze ungayithabathi ingxelo yobuxoki.+ Ungasebenzisani nongendawo ngokuthi ube lingqina lobubi.+
2 Uze ungalandeli isihlwele esineenjongo ezimbi;+ yaye uze unganikeli ubungqina embambanweni ngenjongo yokugqwetha okusesikweni ukuze ukholise isihlwele.+
3 Uze ungabi nomkhethe kwisisweli, ukuba sithe sanembambano nomnye.+
4 “Xa uthe waqubisana nenkunzi yenkomo okanye iesile lotshaba lwakho lilahleka, uze ulibuyisele kulo.+
5 Xa uthe walibona iesile lokuthiyileyo lisadalele phantsi komthwalo walo, musa ukumyekela. Mkhululise lona.+
6 “Uze ungasigqwethi isigwebo sehlwempu ukuba lithe lanembambano nomnye.+
7 “Cezela ezwini lobuxoki.+ Musa ukumbulala omsulwa nolilungisa, kuba andiyi kumvakalisa elilungisa ongendawo.+
8 “Uze ungamkeli sinyobo, kuba isinyobo siyabamfamekisa ababona kakuhle yaye sinokuwagqwetha amazwi amalungisa.+
9 “Uze ungamcinezeli umphambukeli,+ njengoko niwazi nina umphefumlo womphambukeli, kuba naningabaphambukeli nani ezweni laseYiputa.+
10 “Wowuhlwayela imbewu umhlaba wakho iminyaka emithandathu, ubuthe imveliso yawo.+
11 Kodwa ngowesixhenxe unyaka wowushiya ungalinywanga uze uwuyeke ube lifusi,+ ukuze adle kuwo amahlwempu abantu bakowenu; yaye okuseleyo kubo kuya kudliwa ngamarhamncwa asendle.+ Uze wenjenjalo ke kwisidiliya sakho nakwigcume lomnquma wakho.
12 “Uze uwenze umsebenzi wakho imihla emithandathu;+ kodwa uze uwuyeke ngomhla wesixhenxe, ukuze iphumle inkunzi yakho yenkomo ne-esile lakho, akhe azihlaziye unyana wekhobokazana lakho nomphambukeli.+
13 “Nize nizilinde kuko konke endikuthethileyo kuni;+ yaye nize ningalikhankanyi igama labanye oothixo. Malingaviwa emlonyeni wakho.+
14 “Uze ubhiyozele umthendeleko wam kathathu ngonyaka.+
15 Umthendeleko wamaqebengwana angenagwele uze uwugcine.+ Wodla amaqebengwana angenagwele+ imihla esixhenxe, kanye njengoko ndakuyalelayo, ngexesha elimisiweyo lenyanga enguAbhibhi,+ kuba waphuma ngayo eYiputa. Yaye mabangabonakali belambatha phambi kwam.+
16 Uze wenze nomthendeleko wentlahlela yesivuno soko ukusebenzileyo,+ wakuhlwayela entsimini;+ nomthendeleko wokuhlanganisa ngasekupheleni konyaka, ekuhlanganiseni kwakho oko ukusebenzileyo entsimini.+
17 Izihlandlo ezithathu ngonyaka mayibonakale yonke into eyindoda yakowenu phambi kweNkosi yokwenyaniso, uYehova.+
18 “Uze ungalibingeleli ndawonye nento enegwele igazi lombingelelo wam. Nenqatha lombingelelo wam malingahlali kude kuse.+
19 “Eyona intle kwintlahlela yomhlaba wakho uze uyizise endlwini kaYehova uThixo wakho.+
“Uze ungalipheki itakane ngobisi lukanina.+
20 “Uyabona, ndithumela ingelosi+ phambi kwakho ukuba ikugcine endleleni ize ikuse endaweni endiyilungisileyo.+
21 Lumka, ulithobele ilizwi layo. Ungabi nemvukelo kuyo, kuba ayiyi kukuxolela ukunxaxha kwenu;+ ngokuba igama lam likuyo.
22 Noko ke, ukuba uthe walithobela ilizwi layo, wakwenza konke endikuthethayo,+ ngokuqinisekileyo ndoba nobutshaba kwiintshaba zakho ndibabandezele abakubandezelayo.+
23 Kuba ingelosi yam yohamba phambi kwakho, ikufikise ngenene kuma-Amori namaHiti namaPerizi namaKanan namaHivi namaYebhusi, ndiwatshayele kuthi tu.+
24 Uze ungaqubudi koothixo babo, ungabakhonzi, yaye ungenzi nantoni na ngokwemisebenzi yabo,+ kodwa uze ubadilize, uzidilize neentsika zabo ezingcwele.+
25 Nize nimkhonze uYehova uThixo wenu,+ wothi ke yena ngokuqinisekileyo asisikelele isonka senu namanzi enu;+ yaye ndosisusa ngenene isifo phakathi kwenu.+
26 Akuyi kubakho mfazi uphuma isisu namfazi uludlolo ezweni lakho.+ Inani lemihla yakho ndolizalisa.+
27 “Ndiya kuzithumela phambi kwakho izothuso zam,+ ndibavusele isiphithiphithi bonke abantu oya kufika kubo, iintshaba zakho zonke ndizenze zikunikele umva.+
28 Ndithumele imvakalelo yokudakumba phambi kwakho,+ iwagxothe amaHivi namaKanan namaHiti asuke phambi kwakho.+
29 Andiyi kuwagxotha ngonyaka omnye phambi kwakho, ukuze ilizwe lingabi yinkangala ephanzileyo aze ande amarhamncwa asendle phezu kwalo.+
30 Ndiya kuwagxotha ngokuthe ngcembe phambi kwakho, ude uqhame, ulidle ilifa ilizwe.+
31 “Ndowumisa umda wakho uthabathele kuLwandle Olubomvu use kulwandle lwamaFilisti, uthabathele entlango use kuwo uMlambo;+ kuba ndobanikela esandleni sakho abemi belo lizwe, ubagxothe ngokuqinisekileyo phambi kwakho.+
32 Uze ungenzi mnqophiso kunye nabo okanye noothixo babo.+
33 Mabangahlali ezweni lakho, kuba hleze bakwenze undone. Ukuba uthe wabakhonza oothixo babo, oko koba ngumgibe kuwe.”+
Yithumele
Yithumele
Eksodus 23
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=23&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D23%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ibali 49: Ilanga Lima Ngxi
KHANGELA uYoshuwa. Uthi: ‘Yima langa!’ Yaye okunene ilanga liyema. Lima apho phakathi esibhakabhakeni imini yonke. Le nto yenziwe nguYehova! Kodwa masibone isizathu sokuba uYoshuwa afune ilanga lihlale likhanyisile.
Xa ookumkani abahlanu belizwe lakwaKanan beqalisa ukulwa namaGibheyon, amaGibheyon athumela umntu ukuya kucela uncedo kuYoshuwa. ‘Yiza kuthi ngokukhawuleza!’ utsho. ‘Sisindise! Bonke ookumkani belizwe lasezintabeni bazokulwa nabakhonzi bakho.’
Kwangoko uYoshuwa nawo onke amadoda akhe okulwa bayahamba. Bahamba ubusuku bonke. Xa befika eGibheyon, amajoni ookumkani abahlanu ayoyika aze aqalise ukubaleka. Emva koko uYehova unisa isichotho esinamandla esibhakabhakeni, yaye kufa amajoni angakumbi ngokubethwa ngamatye esichotho kunalawo abulawa ngamajoni kaYoshuwa.
UYoshuwa uyabona ukuba kungekudala ilanga liza kutshona. Kuza kuba mnyama, yaye uninzi lwamajoni ookumkani abangendawo abahlanu luya kubaleka. Kungenxa yoko le nto uYoshuwa ethandaza kuYehova aze athi: ‘Yima langa!’ Yaye xa ilanga lihlala likhanyisile, amaSirayeli ayakwazi ukugqibezela umlo.
Kukho ookumkani abaninzi ngakumbi abangendawo kwaKanan ababathiyileyo abantu bakaThixo. UYoshuwa nomkhosi wakhe bathabatha malunga neminyaka emithandathu ukoyisa ookumkani abangama-31 elizweni. Xa kwenziwe oku, uYoshuwa ulungiselela ukuba ilizwe lakwaKanan lahlulahlulelwe ezo zizwe zazisafuna umhlaba.
Kudlula iminyaka emininzi, yaye ekugqibeleni uYoshuwa uyafa eneminyaka eli-110 ubudala. Logama yena nabahlobo bakhe besaphila, abantu bayamthobela uYehova. Kodwa xa kusifa la madoda alungileyo, abantu benza okubi yaye bangena enkathazweni. Eli lixesha lokulufuna kwabo ngokwenene uncedo lukaThixo.
Yoshuwa 10:6-15; 12:7-24; 14:1-5; ABagwebi 2:8-13.
Imibuzo
- Kulo mfanekiso, uthini uYoshuwa, yaye ngoba?
- UYehova umnceda njani uYoshuwa namadoda akhe okulwa?
- Bangaphi ookumkani abaziintshaba aboyiswa nguYoshuwa, yaye oko kuthabatha ixesha elingakanani?
- Kutheni uYoshuwa esahlulahlula ilizwe laseKanan?
- UYoshuwa ufa eneminyaka emingaphi, yaye kwenzeka ntoni ebantwini emva koko?
Imibuzo eyongezelelekileyo
- Funda uYoshuwa 10:6-15.
Ukwazi ukuba uYehova wemisa ilanga nenyanga ngenxa yamaSirayeli, kusenza sibe naliphi ithemba namhlanje? (Yosh. 10:8, 10, 12, 13; INdu. 18:3; IMize. 18:10)
- Funda uYoshuwa 12:7-24.
Ngubani ngokwenene owabangela ukuba koyiswe ookumkani abangama-31 eKanan, yaye kutheni kubalulekile oku kuthi namhlanje? (Yosh. 12:7; 24:11-13; Dut. 31:8; Luka 21:9, 25-28)
- Funda uYoshuwa 14:1-5.
Izizwe zakwaSirayeli zawahlulelwa njani umhlaba, yaye oku kubonisa ntoni ngokuphathelele ukwabiwa komhlaba eParadesi? (Yosh. 14:2; Isa. 65:21; Hez. 47:21-23; 1 Kor. 14:33)
- Funda ABagwebi 2:8-13.
NjengoYoshuwa kwaSirayeli, ngubani namhlanje othintela uwexuko? (ABa. 2:8, 10, 11; Mat. 24:45-47; 2 Tes. 2:3-6; Tito 1:7-9; ISityhi. 1:1; 2:1, 2)


text:
Isifundo 16
Yintoni Umsebenzi Wezicaka Zolungiselelo?
IBhayibhile ithetha ngeendidi ezimbini zamadoda angamaKristu anyamekela iimbopheleleko zebandla—“abaveleli nezicaka zolungiselelo.” (Filipi 1:1) Ngokuqhelekileyo la madoda akho kwibandla ngalinye. Yintoni eziyenzayo izicaka zolungiselelo ukuze zisincede?
Zincedisa iqumrhu labadala. Enoba ziselula okanye sele zikhulile ngeminyaka, izicaka zolungiselelo ngamadoda aqolileyo ngokomoya, athembekileyo nakhutheleyo. Zenza imisebenzi yebandla ebalulekileyo edla ngokufuna amandla nexesha ukuze izinto zihambe ngocwangco. Oku kubangela ukuba abadala banikel’ ingqalelo ekufundiseni nasekwaluseni.
Zenza izinto ezahlukahlukeneyo. Ezinye izicaka zolungiselelo zabelwe ukwamkela abantu abafikayo ezintlanganisweni. Ezinye zinyamekela isandisi-lizwi, iincwadi, zigcina ingxelo yemali yebandla, zize zabe amaqela entsimi. Zincedisa nasekulungiseni iHolo yoBukumkani. Abadala basenokuzicela ukuba zincede abakhulileyo. Indlela eziyiphumeza ngayo imisebenzi eziyinikwayo ibangela ukuba zihlonitshwe libandla.—1 Timoti 3:13.
Zimisela umzekelo omhle njengamadoda angamaKristu. Izicaka zolungiselelo zimiselwa ngenxa yeempawu zazo zokomoya ezintle. Xa ziseqongeni, zomeleza ukholo lwethu. Xa zikhokela kumsebenzi wokushumayela, zibangela ukuba sibe nenzondelelo engakumbi. Ngenxa yendlela ezisebenzisana ngayo nabadala, zisenza sivuye yaye simanyane. (Efese 4:16) Ekuhambeni kwexesha, nazo zisenokuba ngabadala.
Izicaka zolungiselelo ngamadoda anjani?
Zilinceda njani ibandla lisebenze ngokutyibilikayo?
Funda Okungakumbi
Alungelelaniswe Njani Amabandla AmaNgqina KaYehova?
Funda ngendlela esalathiswa nesiyalelwa ngayo ebandleni.


text:
APRILI 24, 2015
EMEXICO
Kwakhululwa INguqulelo Yehlabathi Elitsha YeZibhalo ZamaKristu ZesiGrike NgesiTzotzil EMexico
KWISIXEKO SASEMEXICO—AmaNgqina KaYehova akhulula iNguqulelo Yehlabathi Elitsha YeZibhalo ZamaKristu ZesiGrike ngesiTzotzil kwindibano eyayingoDisemba 26-28, 2014, eTuxtla Gutierrez, eChiapas. Le Ndibano Yengingqi eyayinomxholo othi, “Qhubeka Ufuna Kuqala UBukumkani BukaThixo!” yanikelwa ngesiTzotzil, ulwimi lwamaMaya, yaye yabukelwa naseComitan, eChiapas. Ukongezelela kule Bhayibhile, bonke abayi-5 073 ababekho bafumana iincwadi ezintsha ezintandathu ezibhalwe ngesiTzotzil.
Isithethi samaNgqina KaYehova eMexico, uGamaliel Camarillo, sithi: “Sinemincili ngenxa yokukhululwa kweNguqulelo Yehlabathi Elitsha YeZibhalo ZamaKristu ZesiGrike ngesiTzotzil. Sikhangele phambili ekuyifundeni nabamelwane bethu abathetha isiTzotzil.”
Kuthiwa isiTzotzil sithethwa ngabantu abangaphezu kwe-350 000 eBaja California, eCampeche, eChiapas, eOaxaca naseVeracruz. Ukuze kushunyayelwe kubantu abathetha isiTzotzil, amaNgqina aseke iofisi yokuguqulela ulwimi lwesiTzotzil, enabaguquleli abayi-15 eSan Cristobal de las Casas, eChiapas. Incwadi yokuqala yamaNgqina yesiTzotzil yakhululwa ngo-2002. Ngoku, amaNgqina KaYehova anezinto zesiTzotzil ezingaphezu kwe-60 ezifumaneka kwiwebhsayithi ethi jw.org.
Media Contact(s):
International: J. R. Brown, Office of Public Information, tel. +1 718 560 5000
Mexico: Gamaliel Camarillo, tel. +52 555 133 3048


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
4 “UNebhukadenetsare ukumkani, kuzo zonke izizwana, namaqela eentlanga, neelwimi ezihlala kuwo wonke umhlaba:+ Ngamana uxolo lwenu lungakhula.+
2 Imiqondiso nemimangaliso ayenzileyo kum Oyena Thixo Uphakamileyo, kubonakele kulungile kum ukuyivakalisa.+
3 Hayi indlela ezuke ngayo imiqondiso yakhe, yaye hayi indlela enamandla ngayo imimangaliso yakhe!+ Ubukumkani bakhe bubukumkani ukusa kwixesha elingenammiselo,+ nolawulo lwakhe lukwizizukulwana ngezizukulwana.+
4 “Mna, Nebhukadenetsare, ndandihleli ngokukhululeka+ endlwini yam yaye ndichumile ebhotweni lam.+
5 Ndabona iphupha, landoyikisa.+ Ndathi ndisemandlalweni wam ndanemifanekiso-ngqondweni nemibono yentloko yam eyandothusayo.+
6 Ndaza ndakhupha umyalelo wokuba kuziswe phambi kwam zonke izilumko zaseBhabhiloni, ukuze zindichazele intsingiselo yephupha elo.+
7 “Bafika ke ababingeleli abaqhelisela imilingo, nabo banobugqi, namaKhaledi,+ nabavumisi ngeenkwenkwezi;+ ndabaxelela iphupha elo, kodwa abakwazanga kundichazela intsingiselo yalo.+
8 Ekugqibeleni ke kwafika kum uDaniyeli, ogama lakhe linguBheleteshatsare+ ngokwegama lothixo wam+ nonomoya woothixo abangcwele;+ ndamchazela iphupha elo, ndathi:
9 “‘Owu Bheleteshatsare oyintloko yababingeleli abaqhelisela imilingo,+ ngenxa yokuba ndazi kakuhle ukuba wena unomoya woothixo abangcwele+ nokuba akukho mfihlelo konke konke ekukhathazayo,+ ndixelele imibono yephupha endilibonileyo nentsingiselo yalo.+
10 “‘Ndathi ndisemandlalweni wam+ ndabona embonweni umthi+ usesazulwini somhlaba, ukuphakama kwawo kwakukukhulu kakhulu.+
11 Umthi lowo wakhula waza womelela, ukuphakama kwawo kwafikelela emazulwini, yaye wawubonakala naseziphelweni zomhlaba.+
12 Amahlamvu awo ayemahle, unentabalala yeziqhamo ezanela bonke abantu. Phantsi kwawo izilo zasendle+ zazifuna umthunzi,+ neentaka zamazulu zazihlala emasebeni awo,+ yaye wawusondla zonke iindidi zezidalwa.
13 “‘Kuthe kusenjalo, ndisesemandlalweni wam, ndabona umlindi,+ lowo ungcwele,+ esihla evela emazulwini.
14 Wadanduluka ngamandla wathi: “Wugawuleni umthi lowo,+ niwanqumle amasebe awo. Wavuthululeni amahlamvu awo, nizichithachithe iziqhamo zawo. Izilo mazisabe phantsi kwawo, neentaka emasebeni awo.+
15 Kodwa sona isiphunzi sawo sishiyeni emhlabeni, nisibophe ngentsimbi nangobhedu, phakathi kwengca yasendle; yaye masibe manzi ngumbethe wezulu, size sahlulelane nezilo ngotyani bomhlaba.+
16 Intliziyo yaso mayitshintshwe ingabi yeyabantu, sinikwe intliziyo yesilo,+ kude kudlule amaxesha asixhenxe+ phezu kwaso.
17 Lowo ke ngummiselo wabalindi,+ nesicelo sabangcwele, ukuze abantu abaphilayo bazi ukuba Oyena Uphakamileyo unguMlawuli ebukumkanini babantu+ yaye ubunika lowo athanda ukumnika,+ nkqu noyena uphantsi ebantwini.”+
18 “‘Lilo ke elo iphupha mna, Kumkani Nebhukadenetsare, endalibonayo; ngoko ke, Bheleteshatsare, nceda undichazele intsingiselo yalo, kuba zonke ezinye izilumko ebukumkanini bam azikwazanga ukundichazela.+ Kodwa wena ungakwazi, kuba unomoya woothixo abangcwele.’+
19 “Wasuka uDaniyeli, ogama linguBheleteshatsare,+ wakhwankqiswa okomzuzwana, neengcamango zakhe zamothusa.+
“Wathi ukumkani kuye, ‘Owu Bheleteshatsare, musa ukothuswa leli phupha nayintsingiselo yalo.’+
“Waza ke uBheleteshatsare wathi, ‘Owu nkosi yam, akwaba eli phupha belibhekisela kwabo bakuthiyileyo, nakwiintshaba zakho.+
20 “‘Umthi owubonileyo, owakhulayo, womelela, nokuphakama kwawo kwafikelela emazulwini, nowawubonakala kuwo wonke umhlaba,+
21 nomahlamvu awo ayemahle, nesiqhamo sawo esasiyintabalala, nowawusondla zonke izidalwa; nezathi izilo zasendle zahlala phantsi kwawo, neentaka zezulu zahlala emasebeni awo,+
22 nguwe lowo, kumkani,+ ngenxa yokuba uye wakhula waza womelela, ubukhulu bakho bafikelela emazulwini,+ nolawulo lwakho esiphelweni somhlaba.+
23 “‘Yaye njengoko ukumkani wabona umlindi, lowo ungcwele,+ esihla evela emazulwini, wathi: “Wugawuleni umthi, nize niwonakalise. Noko ke, sishiyeni emhlabeni isiphunzi sawo, kodwa nisibophe ngentsimbi nangobhedu, phakathi kwengca yasendle, sibe manzi ngumbethe wamazulu, size isahlulo saso sibe kunye nezilo zasendle de kudlule amaxesha asixhenxe phezu kwaso,”+
24 yiyo ke le intsingiselo yoko, kumkani, okuya kuthi kuyehlele+ inkosi yam ukumkani,+ ngokommiselo wOyena Uphakamileyo.+
25 Uya kugxothwa ebantwini, uhlale nezilo zasendle,+ udliswe utyani njengeenkunzi zeenkomo;+ uya kuwa phezu kwakho umbethe wamazulu, kudlule amaxesha asixhenxe+ phezu kwakho, ude wazi ukuba Oyena Uphakamileyo unguMlawuli ebukumkanini babantu,+ yaye ubunika lowo athanda ukumnika.+
26 “‘Njengoko bathi masishiywe isiphunzi somthi,+ ubukumkani bakho buya kuqiniseka kuwe emva kokuba wazile ukuba amazulu ayalawula.+
27 Ngoko ke, kumkani, ngamana icebo lam lingabonakala lilungile kuwe,+ uze uzisuse izono zakho ngobulungisa,+ nobugwenxa bakho ngokubenzela inceba abo bangamahlwempu.+ Mhlawumbi iya kwandiswa impumelelo yakho.’”+
28 Konke oku kwamehlela uNebhukadenetsare ukumkani.+
29 Emva kweenyanga ezilishumi elinesibini wahambahamba phezu kwebhotwe lasebukhosini eBhabhiloni.
30 Wasuka ukumkani wathi:+ “Asiyiyo na le iBhabhiloni Enkulu, endizakhele yona ngamandla am amakhulu+ ukuba ibe yindlu yasebukhosini, ngenxa yesidima sobungangamsha bam?”+
31 Uthe esathetha njalo ukumkani, kwavakala ilizwi emazulwini lisithi: “Kuthiwa kuwe, Nebhukadenetsare kumkani, ‘Ubukumkani bumkile kuwe,+
32 uya kugxothwa ebantwini, uhlale nezilo zasendle.+ Uya kudliswa utyani kanye njengeenkunzi zeenkomo, kudlule phezu kwakho amaxesha asixhenxe, ude wazi ukuba Oyena Uphakamileyo unguMlawuli ebukumkanini babantu, yaye ubunika lowo athanda ukumnika.’”+
33 Lazaliseka kwangawo loo mzuzu+ ilizwi elo kuNebhukadenetsare, wagxothwa ebantwini, wadla utyani njengeenkunzi zeenkomo, umzimba wakhe waba manzi ngumbethe wamazulu, iinwele zakhe zakhula zaba nde njengeentsiba zeenkozi, neenzipho zakhe zanjengezeentaka.+
34 “Emva kwaloo mihla,+ mna Nebhukadenetsare, ndawaphakamisela emazulwini amehlo am,+ ndaza ndabuyela ezingqondweni; ndambonga Oyena Uphakamileyo,+ ndamdumisa Lowo uphilayo ukusa kwixesha elingenammiselo, ndamzukisa,+ ngenxa yokuba ulawulo lwakhe lulawulo lwexesha elingenammiselo nobukumkani bakhe bukwizizukulwana ngezizukulwana.+
35 Bonke abemi bomhlaba abanto yanto xa bethelekiswa naye,+ yaye wenza ngokokuthanda kwakhe kwimikhosi yezulu nakubemi bomhlaba.+ Akukho namnye unokusithintela isandla sakhe+ okanye unokuthi kuye, ‘Yintoni le uyenzileyo?’+
36 “Ndakuba ndibuyele ezingqondweni, satsho sabuya isidima sobukumkani bam nobungangamsha bam nokuqaqamba kwam;+ kwanamagosa am aphakamileyo asebukhosini nezihandiba zam zandifuna ngentumekelelo, ndaza ndamiselwa kwakhona ebukumkanini bam, kongezelelwa nobukhulu obungaqhelekanga kum.+
37 “Ke kaloku, mna Nebhukadenetsare, ndiyamdumisa ndimphakamisa kwaye ndimzukisa uKumkani wamazulu,+ ngenxa yokuba yonke imisebenzi yakhe iyinyaniso neendlela zakhe zisesikweni,+ nangenxa yokuba abo bahamba ngekratshi unako ukubathoba.”+
Yithumele
Yithumele
Daniyeli 4
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=27&Chapter=4&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D4%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IMBONISELO (YOKUFUNDISA) NOVEMBA 2014
Le Mboniselo inamanqaku aza kufundwa ngoDisemba 29, 2014 ukuya kutsho ngoFebruwari 1, 2015.
Uvuko LukaYesu—Oko Lukuthethayo Kuthi
Iingongoma ezine zisinika ubungqina obusiqinisekisayo ukuba uYesu wavuswa. Ukukholelwa ukuba uyaphila kufanele kusibangele ukuba senze ntoni?
Isizathu Sokuba Simele Sibe Ngcwele
Ngaba wakha wadidwa okanye wakruqulwa yincwadi yeLevitikus? Ubuncwane obufumaneka kwiLevitikus kunokukunceda ube ngcwele kunqulo lwakho.
Simele Sibe Ngcwele Kuyo Yonke Ihambo Yethu
Ukuphepha ukulalanisa, ukusebenzela uYehova ngamandla ethu onke, nokutya ukutya okuqinileyo kokomoya kufana ngantoni?
“Abantu AbaThixo Wabo UnguYehova”
Ngaba uYehova uyabamkela bonke abanquli abalungileyo, nokuba bakweyiphi icawa?
“Ngoku Nisisizwana SikaThixo”
Sinokwenza njani ukuze sibe “sisizwana sikaThixo” size sihlale sisiso?
Imibuzo Evela Kubafundi
Bamiselwa njani abadala nezicaka zolungiselelo ebandleni? Ngoobani amangqina amabini ekuthethwa ngawo kwiSityhilelo isahluko 11?
Kuyasa Kwilizwe LaseJapan
Iikharavani ezazakhiwe ngokukhethekileyo ezibizwa ngokuba “ngooYehu” zanceda kumsebenzi wokushumayela ngoBukumkani eJapan.


text:
Oktobha 3-
9
IMIZEKELISO 1-6
Ingoma 37 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Kholosa NgoYehova Ngayo Yonke Intliziyo Yakho”: (imiz. 10)
[Dlala ividiyo ethi Intshayelelo YeMizekeliso.]
IMi 3:1-4—Yiba nobubele bothando (w00 1/15 23-24)
IMi 3:5-8—Hlakulela intembelo epheleleyo kuYehova (w00 1/15 24)
-
Ukwemba Ubuncwane ObuseBhayibhileni: (imiz. 8)
IMi 1:7—Ukoyika uYehova “kukuqalisa kolwazi” ngayiphi indlela? (w06 9/15 17 ¶1; it-2-E 180)
IMi 6:1-5—Bubuphi ubulumko esinokubusebenzisa xa sirhintyelwe zizivumelwano zoshishino ezingacingisiswanga? (w00 9/15 25-26)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) IMi 6:20-35
YIKHUTHALELE INTSIMI
Lungiselela Iintshumayelo Zale Nyanga: (imiz. 15) Ingxubusho. Dlala ividiyo yentshumayelo nganye onokuyisebenzisa uze emva koko uxubushe iingongoma eziphambili. Khuthaza abavakalisi ukuba bazinikele kumsebenzi oza kube usenziwa kulo lonke ihlabathi wokumemela abantu kwiintlanganiso zempelaveki.
INDLELA YOKUPHILA YAMAKRISTU
Ingoma 107
Iimfuno Zebandla: (imiz. 8) Unokuxubusha izifundo ezikwiNcwadi Yonyaka. (yb16 25-27)
Yiba Nomdla Kubantu Abaze Kwiintlanganiso (IMi 3:27): (imiz. 7) Ingxubusho. Dlala ividiyo ethi Yintoni Eyenzekayo EHolweni YoBukumkani? Emva koko buza indlela esinokufak’ isandla ngakumbi ngayo kumoya wothando okwiHolo YoBukumkani, hayi nje ngo-Oktobha kodwa ngalo lonke ixesha.
ISifundo SeBhayibhile Sebandla: (imiz. 30) kr isahl. 2 ¶1-12
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 143 Nomthandazo


text:
IBHAYIBHILE IYABUTSHINTSHA UBOMI BABANTU
Ndawa izihlandlo ezininzi ngaphambi kokuba ndiphumelele
UNYAKA WOKUZALWA: Ngo-1953
ILIZWE: EOSTRELIYA
UBOMI BANGAPHAMBILI: NDANDILIKHOBOKA LEPHONOGRAFI
INDLELA ENDANDIPHILA NGAYO:
Ngo-1949 utata wafudukela eOstreliya esuka eJamani. Wayokhangela umsebenzi emgodini nakwindawo ekwenziwa kuyo umbane, waza wahlala kwilali ebizwa ngokuba yiVictoria. Apho watshata nomama, ndaza ndazalwa ngo-1953.
Kwiminyaka embalwa kamva, umama waqalisa ukufunda iBhayibhile namaNgqina kaYehova, ngoko iimfundiso zeBhayibhile ndazazi ndisemncinci. Kodwa yena utata wayengafuni nokuyibona into edibene necawa. Waba ngumntu ondlongondlongo, kwaye umama wayemoyika gqitha. Waqhubeka eyifunda iBhayibhile utata engazi, waza wazithanda iimfundiso zayo. Xa utata engekho wayedla ngokuxelela mna nodadewethu ngezinto azifundileyo. Wasixelela ngomhlaba oyiparadesi owawuza kubakho nendlela esasinokonwaba ngayo ukuba silandela imilanganiselo yokuziphatha yeBhayibhile.—INdumiso 37:10, 29; Isaya 48:17.
Xa ndandineminyaka eyi-18 ndemka ekhaya ngenxa yobundlongondlongo bukatata. Nangona ndandikukholelwa oko ndandikufundiswa ngumama ngeBhayibhile, kodwa kum kwakungabalulekanga. Ngoko zange ndiphile ngendlela awandifundisa ngayo. Ndaqalisa ukuphangela emgodini ndisebenza ngombane. Xa ndandineminyaka eyi-20, ndatshata. Kwiminyaka emithathu emva koko kwazalwa intombi yethu yokuqala, kwaye ndacingisisa ngezinto ezibalulekileyo ebomini bam. Ndandisazi ukuba yiBhayibhile enokunceda intsapho yam, ngoko ndaqalisa ukuyifunda nelinye iNgqina likaYehova. Kodwa umkam wayengawafuni amaNgqina. Xa ndaya kwiintlanganiso zamaNgqina wathi mandikhethe—ndiyeke ukufunda iBhayibhile okanye ndiyishiye intsapho yam. Loo mazwi andityhafisa, ndaza ngenene ndayeka ukufunda namaNgqina. Kamva, ndazisola ngokuyeka into endandiyazi ukuba yeyona ifanelekileyo.
Ngenye imini, abantu endiphangela nabo bandibukelisa iphonografi. Yayisenza umdla kodwa kwangaxeshanye indonyanyisa. Ndashiyeka ndinesazela. Ndakhumbula oko ndandikufunde eBhayibhileni, ndaqonda ukuba uThixo uza kundigweba. Kodwa, njengoko ndandisiya ndiqhela ukuziminca ngemifanekiso engamanyala, yatshintsha indlela endiyijonga ngayo iphonografi ndaza ndalikhoboka layo.
Kwiminyaka eyi-20 elandelayo, ndaye ndibhekela kwindlela umama awayezame ukundifundisa yona. Indlela endandiziphethe ngayo yayichaza oko ndikufaka engqondweni. Ndandikrwada, ndithanda nokuqhula ngamanyala. Ndandinembono egqwethekileyo ngesini. Nangona ndandinenkosikazi, ndandinabo nookhwapheni. Ngenye imini ndazijonga esipilini ndacinga, “Andikuthandi.” Ndandingasazihloniphi, ndandizicaphukela.
Umtshato wam waphela kwaye ndandiphalele. Ndaphalaza imbilini yam kuYehova ngomthandazo. Nakubeni kwakugqithe iminyaka eyi-20 ndingasayifundi iBhayibhile, ndaphinda ndathathisa apho ndandiyeke khona. Ngelo xesha wayesele eswelekile utata, yena umama eliNgqina likaYehova elibhaptiziweyo.
INDLELA IBHAYIBHILE EBUTSHINTSHE NGAYO UBOMI BAM:
Kwakukho umahluko omkhulu phakathi kwendlela endandiziphethe ngayo nemigaqo yeBhayibhile ephakamileyo. Kodwa ngoku ndandizimisele ukufumana uxolo lwengqondo oluthenjiswa yiBhayibhile. Ndazama ukuyeka ukuba krwada nokuba nomsindo ongalawulekiyo. Ndagqiba ekubeni ndiyitshintshe indlela yam yokuziphatha, ndiyeke ukungcakaza, ukuzinkcinkca ngotywala nokubela umqeshi wam.
Abantu endandiphangela nabo babengasiqondi isizathu sokuba ndifune ukutshintsha kangaka. Kangangeminyaka emithathu babezama ukundibuyisela umva. Ukuba ndandigqajukelwa ngumsindo okanye ndibe krwada babedla ngokuqhwab’ izandla bathi: “Nanko ke uJoe esimaziyo.” Ayendihlaba loo mazwi! Ndandidla ngokuziva ndingento yanto.
Apho ndandisebenza khona kwakugcwele nje iphonografi, kwiikhompyutha nakwizinto eziprintiweyo. Abantu endiphangela nabo babesasaza imifanekiso engamanyala ngeekhompyutha njengokuba nam ndandisenza ngaphambili. Ndandizama ukohlukana nomkhwa wam, kodwa babesenza konke okusemandleni abo ukuba ndingaphumeleli. Ndacela uncedo nenkxaso kumntu owayendifundela iBhayibhile. Wandiphulaphula njengoko ndandiphalaza imbilini yam. Esebenzisa iZibhalo, wandibonisa indlela endinokuwoyisa ngayo lo mkhwa, waza wandikhuthaza ukuba ndiqhubeke ndicela uncedo kuYehova ngomthandazo.—INdumiso 119:37.
Ngenye imini ndababizela ndawonye bonke abantu endandiphangela nabo. Ukufika kwabo, ndabaxelela ukuba banike amadoda amabini awayenengxaki yotywala ibhiya. Bakhuza bonke bathi: “Yho awukwazi kaloku! La madoda anengxaki yotywala!” Ndaphendula ndathi: “Ewe, nam ndinengxaki endizama ukulwisana nayo.” Ukususela ngaloo mini, loo madoda aqonda ukuba nam ndilwisana nengxaki yephonografi, yaye ayeka ukundicinezela ukuba ndibuyele kwiindlela zam zakudala.
Ekuhambeni kwexesha ngoncedo lukaYehova, ndawuyeka umkhwa wokubukela iphonografi. Ngo-1999, ndabhaptizwa njengomnye wamaNgqina kaYehova, ndandivuya kakhulu kuba ndandinikwe elinye ithuba lokuphila ubomi obonwabileyo.
Ngoku ndiyasiqonda isizathu sokuba uYehova azithiye ezi zinto bendikade ndizithanda. NjengoBawo onothando, wayefuna ukundikhusela kwimiphumo ebuhlungu ebangelwa yiphonografi. Angqineke eyinyaniso amazwi akwincwadi yeMizekeliso 3:5, 6 athi: “Kholosa ngoYehova ngayo yonke intliziyo yakho, ungayami ngokwakho ukuqonda. Uze umgqale yena ezindleleni zakho zonke, kwaye uya kuwenza uthi tye umendo wakho.” Imigaqo yeBhayibhile ayisikhuseli nje kuphela kodwa isenza siqiniseke ukuba siza kuphumelela.—INdumiso 1:1-3.
INDLELA ENDINGENELWE NGAYO:
Ngaphambili ndandizonyanya, kodwa ngoku ndiyazihlonipha yaye ndinoxolo lwengqondo. Ndiphila ubomi obucocekileyo kwaye ndiyazi ukuba uYehova undixolele kwaye uyandixhasa. Ngo-2000, ndatshata noKarolin, udade omhle ongumKristu othanda uYehova njengam. Ikhaya lethu yindawo enoxolo. Siziva sinelunda ngokuba yinxalenye yabazalwana abasehlabathini abacocekileyo nabanothando.
Funda Okungakumbi
Yintoni Eyenziwayo Xa Kufundwa IBhayibhile?
Ehlabathini lonke, amaNgqina kaYehova anceda abantu ngokubafundisa iBhayibhile. Bukela indlela abenza ngayo.
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.
Unako Ukumelana Nesilingo!
Iindlela ezintathu ezinokukunceda umelane nesilingo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 Ngenyanga yeshumi elinesibini, oko kukuthi, inyanga enguAdare,+ ngosuku lweshumi elinesithathu kuyo, xa ilizwi likakumkani nomthetho wakhe wawulungelwe ukuba wenziwe,+ ngosuku iintshaba zamaYuda zazilindele ukuba ziwalawule, ngokwahlukileyo koko kwabakho ukuguquka, ngenxa yokuba amaYuda alawula abo babewathiyile.+
2 AmaYuda azihlanganisa+ ezixekweni zawo kuwo onke amaphondo kaKumkani uAhaswerosi+ ukuba ase isandla kwabo babefuna ukuwenzakalisa,+ kwaye akuzange kubekho ndoda ima phambi kwawo, kuba zonke izizwana zafikelwa kukunkwantya+ ngenxa yawo.
3 Yaye zonke iinkosana+ zamaphondo namabamba+ neerhuluneli nabenzi bomsebenzi+ kakumkani babencedisa amaYuda, ngenxa yokuba bafikelwa kukunkwantya+ ngenxa kaMordekayi.
4 Kuba uMordekayi wayemkhulu+ endlwini kakumkani nodumo lwakhe+ lwaluhamba kuwo onke amaphondo, ngenxa yokuba indoda enguMordekayi yayikhula ngakumbi.+
5 AmaYuda azixabela zonke iintshaba zawo ezibulala ngogonyamelo ngekrele+ nangokuzitshabalalisa, yaye kwabo babebathiyile babesenza ngokuthanda kwabo.+
6 Kwaye kwinqaba iShushan+ amaYuda abulala aza atshabalalisa amadoda angamakhulu amahlanu.
7 Kanjalo, uParshandata noDalfon noAspata
8 noPorata noAdaliya noAridata
9 noParmashta noArisayi noAridayi noVayizata,
10 oonyana abalishumi+ bakaHaman+ unyana kaHamedata, lowo wayebonakalisa ubutshaba kumaYuda,+ ababulala; kodwa awazange ase isandla sawo ekuphangeni.+
11 Ngaloo mini inani labo babulawa kwinqaba iShushan leza phambi kukakumkani.
12 Kwaye ukumkani wathi kuEstere ukumkanikazi:+ “AmaYuda abulele kwinqaba iShushan,+ yaye kutshatyalaliswe amadoda angamakhulu amahlanu noonyana abalishumi bakaHaman. Yintoni na abayenzileyo+ kwamanye amaphondo+ kakumkani? Kwaye siyintoni na isibongozo sakho? Wosinikwa.+ Yaye siyintoni na isicelo sakho ngokubhekele phaya?+ Wosenzelwa.”
13 Ngako oko uEstere wathi: “Ukuba kubonakala kulungile kukumkani,+ mawanikwe amaYuda aseShushan nangomso ukuba enze ngokuvumelana nomthetho wale mini;+ yaye oonyana bakaHaman abalishumi mabaxhonywe esibondeni.”+
14 Ngoko ukumkani wathi makwenziwe ngaloo ndlela.+ Kwaza kwawiswa umthetho eShushan, baza oonyana bakaHaman abalishumi baxhonywa.
15 AmaYuda awayeseShushan azihlanganisa nangomhla weshumi elinesine+ ngenyanga enguAdare, kwaye eShushan abulala amadoda angamakhulu amathathu; kodwa awazange ase sandla sawo ekuphangeni.+
16 Ke amanye amaYuda awayekumaphondo+ kakumkani, ahlanganisana, ayimela imiphefumlo yawo,+ aziphindezelela+ kwiintshaba zawo kwaza kwabo babewathiyile kwabulawa amashumi asixhenxe anesihlanu amawaka; kodwa awazange ase sandla sawo ekuphangeni,
17 ngomhla weshumi elinesithathu wenyanga enguAdare; kwaza kwabakho uphumlo ngomhla wayo weshumi elinesine, wenziwa umhla wesidlo+ nemihlali.+
18 Ke wona amaYuda awayeseShushan, ahlanganisana ngomhla wayo weshumi elinesithathu+ nangomhla wayo weshumi elinesine, kwaza kwabakho uphumlo ngomhla wayo weshumi elinesihlanu, wenziwa umhla wesidlo nemihlali.+
19 Kungenxa yoko le nto amaYuda elo lizwe, awayengabemi kwizixeko zezithili ezisemaphandleni, ayewenza umhla weshumi elinesine wenyanga enguAdare+ ube ngowemihlali+ nowesidlo, umhla olungileyo+ nowokuthumelelana izahlulo.+
20 UMordekayi+ wazibhala ezi zinto waza wathumela amaxwebhu abhaliweyo kuwo onke amaYuda awayekuwo onke amaphondo+ kaKumkani uAhaswerosi, akufuphi nakude,
21 ukuze abeke imbopheleleko+ kuwo ukuba awugcine rhoqo umhla weshumi elinesine wenyanga enguAdare nomhla weshumi elinesihlanu wayo nyaka ngamnye,
22 ngokuvumelana nemihla awaphumla ngayo amaYuda ezintshabeni zawo+ nenyanga ekwatshintshwa ngayo intlungu yawo yaba yimihlali nokuzila+ kwaba yimini elungileyo, ukuba ayigcine njengemihla yesidlo nemihlali nokuthumelelana izahlulo+ nezipho kumahlwempu.+
23 AmaYuda akwamkela oko ayesele eqalile ukukwenza noko uMordekayi wayewabhalele kona.
24 Kuba uHaman+ unyana kaHamedata,+ umAgagi,+ lowo wayebonakalisa ubutshaba+ kuwo onke amaYuda, waceba nxamnye namaYuda ukuba awatshabalalise,+ wenza iPuri,+ oko kukuthi, iQashiso+ ukuze awadubadube aze awatshabalalise.
25 Kodwa xa uEstere wafikayo phambi kokumkani wathi ngoxwebhu olubhaliweyo:+ “Icebo lakhe elibi+ alicebileyo nxamnye namaYuda malibuyele phezu kwentloko yakhe”;+ yaye bamxhoma noonyana bakhe esibondeni.+
26 Kungenxa yoko le nto ayibiza loo mihla ngokuthi yiPurim, ngegama lePuri.+ Kungenxa yoko le nto, ngokuvumelana nawo onke amazwi ale ncwadi+ noko akubonayo ngokuphathelele oku noko kwawehlelayo,
27 amaYuda abeka imbopheleleko aza ayamkela wona nenzala yawo nabo bonke ababezihlanganisa nawo,+ ukuba ingadluli, imbopheleleko yokwenza ngokuthe rhoqo le mihla mibini ngokuvumelena noko kwakubhaliwe ngokuphathelele yona nangokuphathelele ixesha layo elimisiweyo nyaka ngamnye.
28 Yaye le mihla yayiza kukhunjulwa ize yenziwe kwisizukulwana ngasinye, kwintsapho nganye, kwiphondo ngalinye nakwisixeko ngasinye, ibe le mihla yePurim yayingafanele itshitshe phakathi kwamaYuda nokukhunjulwa+ kwayo kungapheli phakathi kwenzala yawo.
29 UEstere ukumkanikazi, intombi ka-Abhihali,+ noMordekayi umYuda babhala ngawo onke amandla ukuqinisekisa ngale ncwadi yesibini ngokuphathelele iPurim.
30 Ngoko wathumela amaxwebhu abhaliweyo kuwo onke amaYuda kumaphondo+ alikhulu elinamashumi amabini anesixhenxe, kummandla ka-Ahaswerosi,+ ngamazwi oxolo nenyaniso,+
31 ukuqinisekisa le mihla yePurim ngamaxesha ayo amisiweyo, kanye njengoko uMordekayi umYuda noEstere ukumkanikazi babeyibekile phezu kwabo,+ nanjengoko babeyibekile phezu kwemiphefumlo yabo naphezu kwenzala yabo,+ imibandela yabo yokuzila ukutya+ nokukhala kwabo befuna uncedo.+
32 Yaye amazwi kaEstere ayiqinisekisa le mibandela yePurim,+ kwaye yabhalwa phantsi encwadini.
Yithumele
Yithumele
Estere 9
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=17&Chapter=9&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D17%26Chapter%3D9%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Fundisa Abantwana Bakho
UYotham Wahlala Ethembekile Phantsi Kwazo Nje Iingxaki Zakowabo
XA UMZALI eyeka ukukhonza uThixo oyinyaniso, uYehova, oko kunokwenza izinto zingahambi kakuhle kubomi bomntwana. Makhe sithethe ngoYotham. Siza kufunda ngeengxaki awajamelana ekukhuleni kwakhe.
Uyise kaYotham yayingu-Uziya, ukumkani wakwaYuda. Wayeyeyona ndoda inamandla kwelo. U-Uziya wayengukumkani olungileyo kangangeminyaka, kwanangaphambi kokuzalwa kukaYotham. Kodwa kamva, ngoxa uYotham wayeselula, u-Uziya wakhukhumala likratshi waza wophula umthetho kaThixo. Ngenxa yoko, uThixo wambetha ngesifo esibi, iqhenqa. Ngaba uyazi ukuba wenza ntoni uYotham?— *
UYotham waqhubeka ekhonza uYehova, mhlawumbi encedwa ngumama wakhe uYerusha. Sekunjalo, kusenokwenzeka ukuba kwakunzima ngoYotham ukuhlala ethembekile kuYehova emva kokuba uyise, u-Uziya wayeka ukuya endlini kaYehova.
Kuthekani ukuba utata okanye umama wakho uyekile ukukhonza uYehova? Izinto zingakuhambela nzima ebomini, akunjalo?— Kodwa akuphosakalanga ukucinga ngaloo ndlela ukuba umzali wakho uyayeka ukukhonza uYehova. Xa sifunda oko uDavide wakubhalayo eBhayibhileni sifunda okuthile.
UYese, uyise kaDavide wayeyindoda elungileyo. Wakhonza uYehova, yaye sinokuqiniseka ukuba uDavide wayemthanda utata wakhe. Kodwa uDavide wafunda ukuthanda uYehova ngaphezu koyise uYese. Makhe sibone ukuba kutheni sisitsho.
Nceda utyhile eBhayibhileni kwiNdumiso 27:10. UDavide wabhala wathi: “Nokuba ubawo noma bangandishiya, ke yena uYehova uya kundithabatha.” Khawucinge ngoku: Apha iBhayibhile ibonisa ukuba nokuba uyise kaDavide uYese, okanye unina babenokuyeka ukukhonza uYehova, yena wayeza kuqhubeka emkhonza.
Kuthekani ngawe? Ngaba ubunokuqhubeka ukhonza uYehova enoba umzali wakho uyayeka ukumkhonza?— Kuhle ukuzibuza lo mbuzo. Isizathu sinento yokwenza nowona myalelo ubalulekileyo eBhayibhileni. Uthi: “Uze umthande uYehova uThixo wakho ngentliziyo yakho yonke nangomphefumlo wakho wonke nangengqondo yakho yonke.”
Lo myalelo uthetha ukuba simele sinyaniseke kuYehova nokuba sekumnyam’ entla. Ucinga ukuba ngubani ofuna siyeke ukukhonza uYehova?— Lutshaba lukaThixo uSathana uMtyholi. UYesu wambiza ngokuba “ngumlawuli weli hlabathi.” IBhayibhile ikwambiza ngokuba “nguthixo wale nkqubo yezinto”. Ngaba simele simoyike uSathana?—
Asimele simoyike. Kunoko sifanele sikhumbule ukuba uYehova unamandla angaphezulu kunakaSathana. UYehova uya kusikhusela ukuba sithembela ngaye. Funda eBhayibhileni yakho ngendlela uYehova awamkhusela ngayo uDavide kwingxilimbela eyayisoyikeka uGoliyati. UYehova angakukhusela nawe ukuba uqhubeka uthembekile kuye.
Funda eBhayibhileni yakho
^ isiqe. 4 Ukuba ufunda nomntwana, isikhewu senzelwe ukuba umvumele aphendule.